LIITE

EU-ympäristömerkin myöntämisperusteet koville päällystetuotteille

YLEISET PERIAATTEET

Arviointiperusteiden tavoitteet

EU-ympäristömerkki on tarkoitettu ympäristötehokkuuden kannalta parhaille markkinoilla oleville koville päällystetuotteille. Arviointiperusteissa keskitytään näiden tuotteiden elinkaareen liittyviin tärkeimpiin ympäristövaikutuksiin ja edistetään kiertotaloutta koskevia näkökohtia.

Arviointiperusteilla pyritään erityisesti ja tarvittaessa i) edistämään energiatehokkaita tuotantoprosesseja, ii) vähentämään päästöjä, jotka lisäävät ilmaston lämpenemistä (CO2), happamoitumista (SOx ja NOx), rehevöitymistä (NOx), valokemiallista hapettumista (pöly, NOx ja haihtuvat orgaaniset yhdisteet, VOC) ja myrkyllisyyttä ihmisille (pöly ja VOC), iii) edistämään vedenkäytön kannalta tehokkaita tuotantoprosesseja ja iv) edistämään materiaalien käytön kannalta tehokkaita tuotteita.

Tätä tarkoitusta varten arviointiperusteissa

— asetetaan tietylle energiankulutukselle enimmäisrajat, jos vertailuarvot voidaan määrittää, ja vaaditaan energiankulutuksen vähentämissuunnitelmia, jos vertailuarvoja ei voida määrittää;

— tunnustetaan uusiutuvista energialähteistä peräisin olevan energian käyttö ja palkitaan siitä;

— asetetaan erityiset raja-arvot sellaisissa prosesseissa syntyville CO2-, SOx-, NOx- ja pölypäästöille, joissa palaa polttoainetta;

— asetetaan parhaita käytäntöjä koskevat hallinnointivaatimukset prosesseille, joissa vapautuu pölyä hajakuormituslähteistä;

— asetetaan tarvittaessa prosessijäteveden uudelleenkäyttöä koskevat vaatimukset tai raja-arvot tietylle vedenkulutukselle;

— asetetaan tarvittaessa prosessijätteen uudelleenkäyttöä koskevat vähimmäisvaatimukset ja palkitaan kierrätys- tai uusiomateriaaleista peräisin olevan sisällön hyödyntämistä.

On tärkeää, että tiettyyn käyttöön tarkoitetuille koville päällystetuotteille valitaan oikea suorituskykyluokka ja oikeat mitat. Sen vuoksi asetetaan käyttösoveltuvuutta koskevia vaatimuksia. Tärkeää on myös, että kovien päällystetuotteiden asennus ja huolto toteutetaan asianmukaisesti, koska näillä on elinkaarivaikutuksia. Sen vuoksi asetetaan käyttäjälle annettavia tietoja koskevia vaatimuksia.

”Kovia päällystetuotteita” koskevien EU-ympäristömerkin myöntämisperusteiden soveltamisalaan kuuluu monenlaisia materiaaleja ja tuotantoprosesseja. Sen vuoksi näihin perusteisiin sisältyy sekä kaikille tuotteille yhteisiä vaatimuksia että tuotekohtaisia vaatimuksia, jotka liittyvät suoraan asianomaiseen tuotantoprosessiin.

”Kovia päällystetuotteita” koskevat EU-ympäristömerkin myöntämisperusteet sisältävät sekä pakollisia että valinnaisia perusteita. Pisteitä annetaan joko pakollisten vähimmäisvaatimusten ylittämisestä tai valinnaisten vaatimusten noudattamisesta.

Jotta tietylle tuotteelle voidaan myöntää EU-ympäristömerkki, hakijoiden on täytettävä kaikki pakolliset vaatimukset ja saavutettava kyseiseltä tuotteelta vaadittu vähimmäispistemäärä. Perusteet ovat seuraavat:

Taulukko 1

Yleiskatsaus eri tuotteita koskeviin perusteisiin (joidenkin perusteiden pitkiä nimiä on lyhennetty):

1. Kaikille koville päällystetuotteille yhteiset perusteet 1.1 Teollisuus- ja rakennusmineraalien louhinta 1.2 Rajoitetut aineet 1.3 VOC-päästöt 1.4 Soveltuvuus käyttöön 1.5 Käyttäjälle annettavat tiedot 1.6 EU-ympäristömerkissä olevat tiedot 1.7 Ympäristöasioiden hallintajärjestelmä (valinnainen) Materiaali- ja teknologiakohtaiset perusteet 2. Luonnonkivi 3. Hartsisideainepohjainen puristekivi 4. Keramiikka ja poltettu savi 5. Hydraulisiin sideaineisiin tai vaihtoehtoisiin sementteihin perustuvat betonielementit tai puristetusta maa-aineksesta valmistetut harkot 2.1 Louhoksen energiankulutus (*) 3.1 Energiankulutus 4.1 Kuivauksesta ja poltosta johtuva polttoaineenkulutus 5.1 Klinkkerikerroin (**) 2.2 Louhoksen materiaalitehokkuus (*) 3.2 Pölyntorjunta ja ilmanlaatu 4.2 CO2-päästöt 5.2 CO2-päästöt (**) 2.3 Louhoksen vesi-/jätevesihuolto (*) 3.3 Kierrätys-/uusiomateriaalin osuus 4.3 Prosessiveden kulutus 5.3 Pöly-, NOx- ja SOx-päästöt ilmaan (**) 2.4 Louhoksen pölyntorjunta (*) 3.4 Hartsisideaineiden osuus 4.4 Pöly-, HF-, NOx- ja SOx-päästöt ilmaan 5.4 Raaka-aineiden talteenotto ja vastuullinen hankinta 2.5 Louhoksen henkilöstön turvallisuus ja työolot (*) 3.5 Prosessijätteen uudelleenkäyttö 4.5 Jätevesihuolto 5.5 Energiankulutus 2.6 Louhoksen maisemavaikutuksia koskevat suhdeluvut (*) (valinnainen) 4.6 Prosessijätteen uudelleenkäyttö 5.6 Ympäristön kannalta innovatiiviset tuotemallit (valinnainen) 2.7 Jalostuslaitoksen energiankulutus 4.7 Lasitteet ja musteet 2.8 Jalostuslaitoksen vesi-/jätevesihuolto 2.9 Jalostuslaitoksen pölyntorjunta 2.10 Jalostuslaitoksen prosessijätteen uudelleenkäyttö 2.11 Alueellisesti integroitu tuotanto jalostuslaitoksessa (valinnainen)

Arviointi ja todentaminen: Kunkin arviointiperusteen yhteydessä esitetään erityiset arviointi- ja todentamisvaatimukset.

Jos hakijalta vaaditaan vakuutuksia, asiakirjoja, analyysejä, testausselosteita tai muita todisteita arviointiperusteiden noudattamisesta, ne voivat olla tapauksen mukaan peräisin esimerkiksi hakijalta itseltään ja/tai tämän tavarantoimittajilta ja/tai näiden tavarantoimittajilta.

Toimivaltaisten elinten on ensisijaisesti tunnustettava sellaisten laitosten myöntämät todistukset ja todennukset, jotka on akkreditoitu testi- ja kalibrointilaboratorioita koskevan yhdenmukaistetun standardin mukaisesti, sekä sellaisten laitosten tekemät todennukset, jotka on akkreditoitu tuotteita, prosesseja ja palveluita sertifioivia elimiä koskevan yhdenmukaistetun standardin mukaisesti.

Tarvittaessa voidaan käyttää muita kuin kullekin perusteelle ilmoitettuja testimenetelmiä, jos hakemuksen arvioinnista vastaava toimivaltainen elin hyväksyy niiden vastaavuuden.

Toimivaltaiset elimet voivat tarvittaessa pyytää esittämään todentamista tukevia asiakirjoja ja toteuttaa riippumattomia tarkastuksia, myös paikan päällä tehtäviä tarkastuksia, näiden arviointiperusteiden noudattamisen tarkastamiseksi.

Tavarantoimittajien ja tuotantolaitosten muutoksista, jotka vaikuttavat EU-ympäristömerkin saaneisiin tuotteisiin, on ilmoitettava toimivaltaisille elimille. Samalla on toimitettava tiedot, joiden perusteella arviointiperusteiden voidaan todeta täyttyvän edelleen.

Edellytyksenä on, että kovat päällystetuotteet täyttävät kaikki sovellettavat oikeudelliset vaatimukset siinä maassa tai niissä maissa, jossa tai joissa tuote saatetaan markkinoille. Hakijan on vakuutettava, että tuote on tämän vaatimuksen mukainen.

Tässä liitteessä tarkoitetaan

1) ’prosessiromulla’ leikkaamisesta peräisin olevia kappaleita ja tähteitä sekä luonnonkiveä tai puristekiveä olevien kovien päällystetuotteiden tuotannossa hylättyjä tuotteita;

2) ’prosessilietteellä’ kiinteitä aineita, jotka on otettu talteen jäteveden käsittelystä paikan päällä ja jotka ovat peräisin pölyntorjunnasta, leikkaamisesta ja/tai viimeistelystä luonnonkiveä tai puristekiveä olevien kovien päällystetuotteiden tuotannossa;

3) ’uusiutuvalla energialla’ uusiutuvista, muista kuin fossiilisista lähteistä peräisin olevaa energiaa eli tuuli- ja aurinkoenergiaa (aurinkolämpö ja aurinkosähkö) sekä geotermistä energiaa, ympäristön energiaa, vuorovesi- ja aaltoenergiaa ja muuta valtamerienergiaa, vesivoimaa sekä biomassaa, kaatopaikoilla ja jätevedenpuhdistamoissa syntyvää kaasua ja biokaasua.

EU-YMPÄRISTÖMERKIN MYÖNTÄMISPERUSTEET

1. KAIKILLE KOVILLE PÄÄLLYSTETUOTTEILLE YHTEISET LAAJA-ALAISET PERUSTEET

1.1 Teollisuus- ja rakennusmineraalien louhinta

Teollisuus- ja rakennusmineraalien (esim. kalkkikivi, savi, kiviaines, mittakivi jne.) louhinta EU-ympäristömerkin saaneen kovan päällystetuotteen valmistusta varten on suoritettava ainoastaan sellaisilla louhosalueilla, joista on seuraavat asiakirjat:

— ympäristövaikutusten arviointi ja tarvittaessa Euroopan parlamentin ja neuvoston direktiivin 2014/52/EU (1) mukainen selostus;

— asianomaisen alueellisen tai kansallisen viranomaisen myöntämä voimassa oleva louhintatoimilupa;

— louhintatoimilupaan liittyvä kunnostamissuunnitelma;

— kartta, josta käy ilmi louhoksen sijainti;

— vakuutus haitallisten vieraslajien tuonnin ja leviämisen ennalta ehkäisemisestä ja hallinnasta annetun Euroopan parlamentin ja neuvoston asetuksen (EU) N:o 1143/2014 (2) vaatimusten mukaisuudesta;

— vakuutus neuvoston direktiivin 92/43/ETY (3) (luontotyypit) ja Euroopan parlamentin ja neuvoston direktiivin 2009/147/EY (4) (linnut) vaatimusten mukaisuudesta.

Edellä olevan viimeisen kohdan osalta on huomioitava, että jos louhosalueet sijaitsevat Natura 2000 -verkoston alueilla, jotka koostuvat direktiivin 92/43/ETY mukaisista erityisten suojelutoimien alueista ja direktiivin 2009/147/EY mukaisista erityissuojelualueista, vaatimuksena on, että louhostoiminta on arvioitu ja siihen on annettu lupa direktiivin 92/43/ETY 6 artiklan säännösten mukaisesti ja että siinä on otettu huomioon asiaa koskeva komission ohjeasiakirja (5).

Edellä olevan viimeisen kohdan osalta on huomioitava myös, että tapauksissa, joissa louhosalueet sijaitsevat EU:n ulkopuolella ja materiaaleja louhitaan alueilta, joita on virallisesti ehdotettu tai jotka on hyväksytty erityisten suojelutoimien alueiksi tai jotka kuuluvat Emerald-verkostoon Bernin yleissopimuksen (6) suosituksen nro 16 (1989) ja päätöslauselman nro 3 (1996) nojalla tai kuuluvat louhivien/vievien maiden kansallisen lainsäädännön nojalla nimettyihin suojelualueisiin, vaatimuksena on, että louhostoiminta on arvioitu ja siihen on annettu lupa sellaisten säännösten mukaisesti, jotka antavat direktiivejä 92/43/ETY ja 2009/147/EY vastaavat takeet.

Arviointi ja todentaminen: Hakijan on toimitettava toimivaltaisten viranomaisten antama vakuutus tämän vaatimuksen noudattamisesta tai jäljennös toimivaltaisten viranomaisten antamista luvista sekä muut vaaditut vakuutukset ja asiakirjat.

Kunnostamissuunnitelmaan on sisällyttävä louhoksen kunnostustavoitteet, suunnitelma lopullisesta pinnanmuodosta, mukaan lukien ehdotettu louhoksen jälkeinen maankäyttö, tiedot kasvillisuuden palauttamista koskevan tehokkaan ohjelman toteuttamisesta ja tiedot tehokkaasta seurantaohjelmasta kunnostettujen alueiden suorituskyvyn arvioimiseksi.

Jos teollis- tai rakennusmineraalien louhostoimintaa on harjoitettu Natura 2000 -verkoston alueilla (unionissa), Emerald-verkostossa tai louhivien/vievien maiden kansallisen lainsäädännön nojalla nimetyillä suojelualueilla (unionin ulkopuolella), hakijan on toimitettava toimivaltaisten viranomaisten antama vakuutus tämän vaatimuksen noudattamisesta tai jäljennös toimivaltaisen viranomaisen myöntämästä luvasta.

1.2 Rajoitetut aineet

Arviointiperusteeseen 1.2 kuuluvien alaperusteiden noudattamisen osoittamisen lähtökohtana on, että hakija esittää luettelon kaikista käytetyistä kemikaaleista sekä riittävän asiakirja-aineiston (käyttöturvallisuustiedotteen ja/tai kemikaalien toimittajalta saadun vakuutuksen). Ainakin kaikki prosessikemikaalit, joita hakija käyttää asiaankuuluvissa tuotantoprosesseissa, on tarkastettava.

1.2 (a) Erityistä huolta aiheuttaviin aineisiin sovellettavat rajoitukset

Kaikista hakijan tuotantoprosessissa käyttämistä kemikaaleista ja kaikista lopulliseen tuotteeseen kuuluvista toimitetuista materiaaleista on oltava toimittajilta saadut vakuutukset, joissa todetaan, että ne eivät sisällä yli 0,10 painoprosentin pitoisuuksina Euroopan parlamentin ja neuvoston asetuksen (EY) N:o 1907/2006 (7) 57 artiklan 1 kohdassa tarkoitetut kriteerit täyttäviä aineita, jotka on tunnistettu kyseisen asetuksen 59 artiklassa kuvatun menettelyn mukaisesti ja sisällytetty erityistä huolta aiheuttavien aineiden ehdokasluetteloon. Tästä vaatimuksesta ei myönnetä poikkeuksia.

Arviointi ja todentaminen: Hakijan on annettava vakuutus siitä, että tuote on valmistettu käyttämällä toimitettuja kemikaaleja tai materiaaleja, jotka eivät sisällä erityistä huolta aiheuttavaa ainetta yli 0,10 painoprosentin pitoisuuksina. Vakuutuksen tueksi on esitettävä käytettyjen prosessikemikaalien käyttöturvallisuustiedotteet tai kemikaalien tai materiaalien toimittajien asianmukaiset vakuutukset.

Asetuksen (EY) N:o 1907/2006 59 artiklan mukaisesti erityistä huolta aiheuttaviksi aineiksi tunnistettujen ja ehdokasluetteloon sisältyvien aineiden luettelo on saatavilla internetosoitteesta

http://echa.europa.eu/chem_data/authorisation_process/candidate_list_table_fi.asp

Luetteloon on viitattava EU-ympäristömerkin hakupäivänä.

1.2 (b) Euroopan parlamentin ja neuvoston asetuksen (EY) N:o 1272/2008 (8) mukaan luokiteltujen aineiden rajoitukset

Muissa kuin taulukon 2 mukaisissa poikkeustapauksissa tuote ei saa sisältää yli 0,10 painoprosentin pitoisuuksina aineita tai seoksia, jotka on osoitettu johonkin seuraavista vaaraluokista, vaarakategorioista ja niihin liittyvistä vaaralausekekoodeista asetuksen (EY) N:o 1272/2008 mukaisesti:

— Vaaralausekkeet, ryhmä 1: kategorian 1A tai 1B syöpää aiheuttavat, perimää vaurioittavat ja/tai lisääntymiselle vaaralliset aineet (CMR-aineet): H340, H350, H350i, H360, H360F, H360D, H360FD, H360Fd, H360Df.

— Vaaralausekkeet, ryhmä 2: kategorian 2 CMR-aineet: H341, H351, H361, H361f, H361d, H361fd, H362; kategorian 1 vesieliöille myrkylliset aineet: H400, H410; kategorian 1 ja 2 välittömästi myrkylliset aineet: H300, H310, H330; kategorian 1 aspiraatiovaaralliset aineet: H304; kategorian 1 elinkohtaisesti myrkylliset aineet (STOT-aineet): H370, H372.

— Vaaralausekkeet, ryhmä 3: kategorian 2, 3 ja 4 vesieliöille myrkylliset aineet: H411, H412, H413; kategorian 3 välittömästi myrkylliset aineet: H301, H311, H331; kategorian 2 STOT-aineet: H371, H373.

Edellä mainittua vaatimusta ei sovelleta sellaisten aineiden tai seosten käyttöön, joiden ominaisuudet muuttuvat kemiallisesti tuotantoprosessin aikana siten, että jokin merkityksellinen vaara, jonka osalta aine tai seos on luokiteltu asetuksen (EY) N:o 1272/2008 mukaisesti, ei enää ole voimassa.

Taulukko 2

Poikkeukset asetuksen (EY) N:o 1272/2008 mukaisesti luokiteltuihin aineisiin sovellettaviin rajoituksiin ja sovellettaviin ehtoihin

Aineen/seoksen tyyppi Sovellettavuus Poikkeuksen kohteena oleva vaaraluokka, vaarakategoria ja vaaralausekekoodi Poikkeuksen edellytykset Titaanidioksidi (TiO2) Kaikki soveltamisalaan kuuluvat materiaalit Syöpää aiheuttava, kategoria 2, H351 (hengitysteitse) TiO2:a ei ole tarkoituksellisesti lisätty tuotteeseen, mutta sitä on tuotteessa, koska sitä esiintyy luonnostaan epäpuhtautena käytetyissä raaka-aineissa. TiO2:n massaosuus (joka ilmoitetaan TiO2:na) missä tahansa lopputuotteen valmistuksessa käytetyssä raaka-aineessa on enintään 2,0 prosenttia. Kiteinen silika: Kaikki soveltamisalaan kuuluvat materiaalit Elinkohtainen myrkyllisyys (toistuva altistuminen), kategoria 1 ja 2, H372, H373 Hakija antaa vakuutuksen siitä, että käyttöturvallisuustiedotteessa mainittuja turvallista käsittelyä ja annostelua koskevia ohjeita on noudatettu, tai antaa toimittajan vakuutuksen. Leikkaaminen suoritetaan tehtaassa käyttämällä märkämenetelmän työkaluja tai kuivamenetelmiä, joissa käytetään imuhuuvaa pölyn keräämiseen. Tuotteen mukana toimitetaan turvallisuusohjeet, jotka koskevat altistumista pölylle asentajien suorittaman leikkaamisen aikana.

Arviointi ja todentaminen: Hakijan on toimitettava luettelo kaikista sen tuotantoprosessissa käytetyistä merkityksellisistä kemikaaleista sekä asiaankuuluva käyttöturvallisuustiedote tai kemikaalien toimittajan vakuutus.

Luettelossa on merkittävä selkeästi kaikki kemikaalit, jotka sisältävät aineita tai seoksia, joita asetuksen (EY) N:o 1272/2008 mukaisten CLP-luokitusten rajoitukset koskevat. Lopputuotteeseen jäävän rajoitetun aineen tai seoksen määrän arvioinnissa käytetään kemikaalin arvioitua annostusnopeutta ja rajoitetun aineen tai seoksen pitoisuutta kyseisessä kemikaalissa (mainittu käyttöturvallisuustiedotteessa tai toimittajan vakuutuksessa) sekä retentiotekijää, jonka oletetaan olevan 100 prosenttia.

Koska yksi lisenssi voi kattaa useita tuotteita tai mahdollisia tuotteita, joissa käytetään samoja prosessikemikaaleja, kutakin kemikaalia koskeva laskelma on esitettävä vain EU-ympäristömerkkilisenssin kattamasta epäedullisimmasta tuotteesta (esim. tuote, jossa on voimakkain pintakäsittely, eniten pigmenttejä tai voimakkain painanta).

Jos retentiotekijäksi valitaan muu kuin 100 prosenttia tai rajoitettu vaarallinen aine tai seos on muuttunut kemiallisesti, tätä koskevat perustelut on toimitettava kirjallisina.

Kaikkien sellaisten rajoitettujen aineiden tai seosten osalta, jotka ylittävät 0,10 painoprosenttia lopullisessa kovassa päällystetuotteessa, on oltava käytössä asiaankuuluva poikkeus ja on esitettävä todisteet siitä, että poikkeusta koskevia asiaankuuluvia edellytyksiä on noudatettu.

1.3 VOC-päästöt

Pintakäsittelyjä, joissa käytetään formaldehydipohjaisia hartseja, ei sallita.

Kaikki luonnonkivestä, keramiikasta tai poltetusta savesta valmistetut tuotteet tai hydraulisiin sideaineisiin tai vaihtoehtoisiin sementteihin perustuvat betonielementit, jotka on pintakäsitelty VOC-yhdisteitä sisältävillä yhdisteillä, on testattava VOC-päästöjen varalta, ja niiden on oltava jäljempänä määriteltyjen raja-arvojen mukaisia.

Kaikki hartsisideainepohjaiset puristekivituotteet on testattava VOC-päästöjen varalta tuotteissa käytettyjen pintakäsittelyjen luonteesta riippumatta, ja niiden on oltava jäljempänä määriteltyjen raja-arvojen mukaisia.

Raja-arvo (28 päivän jälkeen) Menetelmä VOC-yhdisteiden kokonaismäärä 300 μg/m3 EN 16516 Formaldehydi 10 μg/m3 R-arvo < 1 Standardin EN 16516:2017 liitteessä H luetellut syöpää aiheuttavat luokan 1A ja 1B VOC-yhdisteet (paitsi formaldehydi ja asetaldehydi) 1 μg/m3 yksittäistä ainetta kohti

Arviointi ja todentaminen: Hakijan on ilmoitettava, onko lopputuotteen pintaa käsitelty vahoilla, liimoilla, pinnoitteilla, hartseilla tai vastaavilla pintakäsittelykemikaaleilla, ja toimitettava asiaankuuluvat käyttöturvallisuustiedotteet tai toimittajan vakuutukset käytettyjen pintakäsittelykemikaalien VOC-pitoisuudesta.

Jos vaaditaan VOC-päästöjen testausta, hakijan on annettava vakuutus tämän arviointiperusteen noudattamisesta ja esitettävä sen tueksi standardin EN 16516 mukainen testausseloste. Jos kammion pitoisuusrajat, jotka on määritetty 28 päivän pituiselle ajanjaksolle, saavutetaan jonakin ajankohtana 3–28 päivän kuluessa, testi voidaan lopettaa ennenaikaisesti.

1.4 Soveltuvuus käyttöön

Tätä arviointiperustetta ei sovelleta välituotteisiin (eli mittakivilohkareisiin, hydraulisiin sideaineisiin tai vaihtoehtoisiin sementteihin).

Hakijalla on oltava käytössään laadunvalvonta- ja laadunarviointimenettely sen varmistamiseksi, että tuotteet soveltuvat käyttöön.

Arviointi ja todentaminen: Hakijan on annettava vakuutus tämän arviointiperusteen noudattamisesta ja esitettävä sen tueksi seuraavat asiakirjat:

— ISO 9001 -standardin mukainen tuotantolaitoksen sertifiointi tai jäljennös yrityksen sisäisestä laadunhallintajärjestelmästä ja siihen liittyvistä laadunvarmistus- ja laadunvalvontamenettelyistä.

— Yksityiskohtainen kuvaus kuluttajien tekemien valitusten käsittelymenettelystä.

— Tuotteen (tuotteiden) CE-merkintä Euroopan parlamentin ja neuvoston asetuksen (EU) N:o 305/2011 (9) mukaisesti (lukuun ottamatta pöytä-, kylpyhuone- ja keittiötasoja).

Tarvittaessa on toimitettava lisänäyttöä tuotteen soveltuvuudesta käyttöön. Tällaisen näytön olisi perustuttava asianmukaisiin EN- tai ISO-standardeihin tai vastaaviin menetelmiin. Seuraavassa on ei-tyhjentävä ohjeellinen luettelo standardeista, jotka voivat olla merkityksellisiä:

— Luonnonkivituotteet: EN 1341, EN 1342, EN 1343, EN 1467, EN 1468, EN 1469, EN 12057, EN 12058 tai EN 12059.

— Hartsisideainepohjaiset puristekivituotteet: EN 15285, EN 15286, EN 15388 tai EN 16954.

— Keramiikkatuotteet ja poltetusta savesta valmistetut tuotteet: EN 1344, EN 13006 tai EN 14411.

— Hydraulisiin sideaineisiin tai vaihtoehtoisiin sementteihin perustuvat betonielementit: EN 1338, EN 1339, EN 1340 tai EN 13748.

1.5 Käyttäjälle annettavat tiedot

Tätä arviointiperustetta ei sovelleta välituotteisiin (eli mittakivilohkareisiin, hydraulisiin sideaineisiin tai vaihtoehtoisiin sementteihin).

Tuotteen ostajalle on annettavat asianmukaiset ohjeet, joissa annetaan neuvoja tuotteen oikeasta asentamisesta, huollosta ja hävittämisestä.

Tuotteen pakkauksessa tai sen mukana toimitettavissa asiakirjoissa on oltava yhteystiedot (puhelin tai sähköposti) sekä viittaus verkossa oleviin tietoihin sellaisia kuluttajia varten, joilla on kysyttävää tai jotka tarvitsevat erityisiä neuvoja kovan päällystetuotteen asentamisesta, huollosta tai hävittämisestä. Saataville olisi annettava seuraavat tiedot:

— Yksityiskohtaiset tiedot kaikista asiaankuuluvista teknisistä suorituskykyluokista, jotka osoittavat kovan päällystetuotteen asianmukaisen käyttöympäristön, esimerkiksi vetolujuus, pakkasenkestävyys / veden imeytyminen, tahrojenkestävyys ja kemikaalien kestävyys.

— Yksityiskohtaiset tiedot pohjana olevan pinnan tarpeellisesta valmistelusta ennen asennusta, suositellut asennustekniikat sekä tiedot muista asennuksen aikana käytettävistä tärkeistä materiaaleista, kuten saumauslaasteista, tiivisteaineista, pinnoitteista, liimoista, laasteista ja puhdistusaineista, joita asentaja käyttää.

— Jos kyseessä on kova päällystetuote, jonka pinnat ovat alttiita sisä- tai ulkoympäristölle, ohjeet tavanomaisista puhdistustoimenpiteistä ja suositelluista puhdistusaineista. Tarvittaessa on myös annettava tiedot harvemmin tehtävistä huolloista, kuten lattiapintojen puhdistamisesta painepesurilla tai lattioiden uudelleenpinnoittamisesta ja kiillottamisesta.

— Tiedot kovan päällystetuotteen pakkauksen, kovan päällystetuotteen asennuksen aikana syntyneiden jäännöspalojen ja elinkaarensa lopussa olevan kovan päällystetuotteen asianmukaisesta kierrätyksestä tai ympäristön kannalta parhaasta hävittämisestä.

Arviointi ja todentaminen: Hakijan on annettava toimivaltaiselle elimelle vakuutus tämän arviointiperusteen noudattamisesta sekä korkearesoluutioinen kuva tuotteen pakkauksesta ja linkki käyttäjälle annettavien tietojen verkkoversioon.

1.6 EU-ympäristömerkissä olevat tiedot

Jos käytetään valinnaista tekstikentällä varustettua merkkiä, siinä on mainittava tapauksen mukaan seuraavat kolme asiaa:

Luonnonkivituotteet (välituotteina olevat mittakivilohkareet tai lopputuotteet):

— materiaalitehokas tuotantoprosessi;

— vähemmän pölypäästöjä;

— tuotanto, jossa jätevesien kierrätys tapahtuu suljetussa kierrossa.

Hartsisideainepohjaiset puristekivituotteet:

— materiaalitehokas tuotantoprosessi;

— energiatehokas tuotantoprosessi;

— vähemmän pölypäästöjä.

Keramiikkatuotteet ja poltetusta savesta valmistetut tuotteet:

— materiaalitehokas tuotantoprosessi;

— energiatehokas ja vähähiilinen tuotantoprosessi;

— vähemmän pölypäästöjä ja happamoittavia yhdisteitä ilmaan.

Hydrauliset sideaineet tai vaihtoehtoiset sementit (välituotteet betonielementtien tai puristetusta maa-aineksesta valmistettujen tuotteiden valmistuksessa):

— vähemmän hiilidioksidipäästöjä;

— vähemmän pölypäästöjä;

— vähemmän happamoittavia yhdisteitä ilmaan.

Hydraulisiin sideaineisiin tai vaihtoehtoisiin sementteihin perustuvat betonielementit tai puristetusta maa-aineksesta valmistetut harkot:

— materiaalitehokas tuotantoprosessi;

— energiatehokas tuotantoprosessi;

— ympäristövaikutuksiltaan vähäisen sideaineen käyttö.

Hakijan on noudatettava seuraavia EU-ympäristömerkin logon käyttöohjeita:

http://ec.europa.eu/environment/ecolabel/documents/logo_guidelines.pdf

Arviointi ja todentaminen: Hakijan on annettava vakuutus tämän arviointiperusteen noudattamisesta ja esitettävä sen tueksi tuotteen pakkauksesta otettu korkearesoluutioinen kuva, jossa ympäristömerkki, rekisteröinti-/lisenssinumero ja tarvittaessa merkin ohessa esitettävät maininnat ovat selkeästi näkyvissä.

1.7 Ympäristöasioiden hallintajärjestelmä (valinnainen)

Tätä arviointiperustetta sovelletaan hakijan tuotantolaitokseen, jossa EU-ympäristömerkin saanut tuote valmistetaan.

Hakijoille, joilla on ISO 14001 -standardin mukainen dokumentoitu ympäristöasioiden hallintajärjestelmä, jonka akkreditoitu organisaatio on sertifioinut, annetaan kolme pistettä;

tai

hakijoille, joilla on EU:n ympäristöasioiden hallinta- ja auditointijärjestelmän (EMAS) (10) mukainen dokumentoitu ympäristöasioiden järjestelmä, jonka akkreditoitu organisaatio on sertifioinut, annetaan viisi pistettä.

Arviointi ja todentaminen: Hakijan on tapauksen mukaan toimitettava jäljennös voimassa olevasta ISO 14001 -todistuksesta tai todiste EMAS-rekisteröinnistä sekä tiedot akkreditoinnin suorittaneesta organisaatiosta.

Jos hakijalla on sekä ISO 14001- että EMAS-sertifiointi, pisteet annetaan ainoastaan EMAS-sertifioinnista.

2. LUONNONKIVITUOTTEITA KOSKEVAT PERUSTEET

Pisteytysjärjestelmä

EU-ympäristömerkki voidaan myöntää sekä louhoksen välituotteille (suurille mittakivilohkareille tai -laatoille), jotka louhoksen toiminnanharjoittajat ovat valmistaneet suoraan, että lopullisille luonnonkivituotteille, jotka on valmistettu jalostuslaitoksissa.

Jos hakija ei ole louhoksen toiminnanharjoittaja eikä louhoksen toiminnanharjoittajalle ole myönnetty EU-ympäristömerkkilisenssiä, hakijan on ilmoitettava louhos, josta EU-ympäristömerkin saaneen luonnonkivituotteen valmistamiseen käytetty materiaali on hankittu, ja esitettävä sen tueksi toimituslaskut, jotka on päivätty enintään yksi vuosi ennen hakupäivää.

Tällöin hakijan on toimitettava kaikki louhoksen toiminnanharjoittajan asiaankuuluvat vakuutukset, jotka osoittavat, että kaikki louhoksiin liittyvät EU-ympäristömerkkiä koskevat vaatimukset ja muut asiaankuuluvat valinnaiset vaatimukset, joista voi saada pisteitä, täyttyvät.

Luonnonkivituotteita koskeva pisteytysjärjestelmä ja vähimmäispistemäärä, joka vaaditaan EU-ympäristömerkin myöntämiseksi, esitetään jäljempänä olevassa taulukossa.

Perusteet, joilla pisteitä annetaan Välituotteina olevat mittakivilohkareet tai -laatat Lopulliset jalostetusta luonnonkivestä valmistetut kovat päällystetuotteet 1.7 Louhoksen ympäristöasioiden hallintajärjestelmä (valinnainen) 0, 3 tai 5 pistettä Ei sovelleta 1.7 Jalostuslaitoksen ympäristöasioiden hallintajärjestelmä (valinnainen) Ei sovelleta 0, 3 tai 5 pistettä 2.1 Louhoksen energiankulutus Enintään 20 pistettä Enintään 20 pistettä 2.2 Louhoksen materiaalitehokkuus Enintään 25 pistettä Enintään 25 pistettä 2.6 Louhoksen maisemavaikutuksia koskevat suhdeluvut (valinnainen) Enintään 10 pistettä Enintään 10 pistettä 2.7 Jalostuslaitoksen energiankulutus Ei sovelleta Enintään 20 pistettä 2.8 Jalostuslaitoksen vesi-/jätevesihuolto Ei sovelleta Enintään 5 pistettä 2.10 Jalostuslaitoksen prosessijätteen uudelleenkäyttö Ei sovelleta Enintään 10 pistettä 2.11 Alueellisesti integroitu tuotanto jalostuslaitoksessa (valinnainen) Ei sovelleta Enintään 5 pistettä Enimmäispisteet yhteensä 60 100 EU-ympäristömerkkiin vaaditut vähimmäispisteet 30 50

Louhosta koskevat vaatimukset

2.1 Louhoksen energiankulutus

Louhoksen toiminnanharjoittajan on täytynyt laatia ohjelma, jolla seurataan järjestelmällisesti tiettyä energiankulutusta ja tiettyjä CO2-päästöjä, kirjataan niitä koskevat tiedot ja vähennetään niitä optimaalisille tasoille. Hakijan on ilmoitettava energiankulutus energialähteen (esim. sähkö ja diesel) ja käyttötarkoituksen (esim. louhosalueella olevien rakennusten käyttö, valaistus, leikkauslaitteiden käyttö, pumput ja ajoneuvojen käyttö) mukaan. Hakijan on ilmoitettava louhosalueen energiankulutus tiettynä kalenterivuonna sekä absoluuttisesti (yksikköinä kWh tai MJ) että tietyn tuotannon energiankulutuksena (yksikköinä kWh tai MJ per m3 louhittua materiaalia ja per m3 tai t myytyä/tuotettua ja myyntivalmista materiaalia).

Tietyn energiankulutuksen ja CO2-päästöjen vähentämissuunnitelmassa on kuvattava jo toteutetut tai suunnitellut toimenpiteet (esim. olemassa olevien laitteiden käytön tehostaminen, investoinnit tehokkaampiin laitteisiin, kuljetusten ja logistiikan parantaminen jne.).

Lisäksi voidaan antaa yhteensä 20 pistettä seuraavasti:

— Enintään 10 pistettä annetaan sen mukaan, kuinka suuri osa kulutetusta energiasta (polttoaine ja sähkö) on peräisin uusiutuvista energialähteistä (annetaan 0 pistettä, kun uusiutuvan energian osuus on 0 prosenttia, ja enimmäismäärä 10 pistettä, kun uusiutuvan energian osuus on 100 prosenttia).

— Enintään 5 pistettä annetaan seuraavasti sen mukaan, miten uusiutuvista energialähteistä tuotettu sähkö ostetaan: paikan päällä tai lähellä oleviin uusiutuviin energialähteisiin liittyviä yksityisiä energiapalveluja koskevilla sopimuksilla (5 pistettä); paikan päällä tai lähellä oleviin uusiutuviin energialähteisiin liittyvillä yrityssähkön ostosopimuksilla (5 pistettä); verkkoon liitettyjä tai etäverkon uusiutuvia energialähteitä koskevilla pitkäaikaisilla yrityssähkön ostosopimuksilla (11) (4 pistettä); vihreän sähkön sertifikaateilla (12) (3 pistettä); ostamalla uusiutuvan energian alkuperätakuutodistuksia kaikkia sähköntoimituksia varten tai ostamalla sähköä vihreän sähkön tariffilla yleishyödylliseltä toimittajalta (13) (2 pistettä).

— Pisteitä annetaan 3, jos tuotteelle on tehty ISO 14067 -standardin mukainen hiilijalanjälkianalyysi, tai 5, jos on käytetty tuotteen ympäristöjalanjälkeä koskevan menetelmän osia, jotka liittyvät kasvihuonekaasupäästöihin (14).

Arviointi ja todentaminen: Hakijan on toimitettava louhoksen energiainventaario vähintään 12 kuukauden ajalta ennen EU-ympäristömerkkilisenssin myöntämispäivää ja sitouduttava ylläpitämään inventaariota EU-ympäristömerkkilisenssin voimassaoloaikana. Energiainventaariossa on erotettava toisistaan erilaiset kulutetut polttoainetyypit ja mainittava mahdolliset uusiutuvat polttoaineet tai sekapolttoaineiden sisältämät uusiutuvat polttoaineet. Tietyn energiankulutuksen ja tiettyjen CO2-päästöjen vähentämissuunnitelmassa on määriteltävä ainakin energiankulutuksen lähtötilanne louhoksella suunnitelman laatimisajankohtana sekä yksilöitävä ja kvantifioitava selkeästi louhoksen kuluttaman energian eri lähteet, yksilöitävä ja perusteltava toimet energiankulutuksen vähentämiseksi ja raportoitava tuloksista vuosittain.

Hakijan on annettava yksityiskohtaiset tiedot voimassa olevasta sähkönostosopimuksesta ja ilmoitettava uusiutuvien energialähteiden osuus sähköstä, jota ostetaan. Tarvittaessa on toimitettava sähköntuottajan antama vakuutus, jossa ilmoitetaan tarkemmin i) uusiutuvien energialähteiden osuus toimitetusta sähköstä, ii) voimassa olevan ostosopimuksen luonne (eli yksityisiä energiapalveluja koskeva sopimus, yrityssähkön ostosopimus, riippumaton vihreää energiaa koskeva sertifiointi tai vihreän sähkön tariffi) sekä iii) se, onko ostettu sähkö peräisin paikan päällä tai lähellä olevista uusiutuvista energialähteistä.

Jos hakija ostaa alkuperätakuutodistuksia uusiutuvien energialähteiden osuuden lisäämiseksi, hakijan on toimitettava asianmukaiset asiakirjat sen varmistamiseksi, että alkuperätakuutodistukset on ostettu Euroopan energiatodistusjärjestelmän periaatteiden ja toimintasääntöjen mukaisesti.

Jos hiilijalanjälkianalyysistä halutaan pisteitä, hakijan on toimitettava jäljennös analyysistä, jonka on oltava ISO 14067 -standardin tai tuotteen ympäristöjalanjälkeä koskevan menetelmän mukainen ja akkreditoidun kolmannen osapuolen varmentama. Hiilijalanjälkianalyysin on katettava kaikki kiventuotantoon suoraan liittyvät valmistusprosessit louhoksessa, louhosalueella ja sen ulkopuolella tapahtuva kuljetus tuotannon aikana, hallinnollisiin prosesseihin liittyvät päästöt (esim. louhosalueella olevien rakennusten käyttö) ja myydyn tuotteen kuljetus louhoksen portille tai paikalliseen liikenteen solmukohtaan (esim. rautatieasema tai satama).

2.2 Louhoksen materiaalitehokkuus

Louhoksen toiminnanharjoittajan on toimitettava seuraavat tiedot louhoksella harjoitettavasta louhostoiminnasta ja kaupallisesta toiminnasta viimeisimmältä kalenterivuodelta tai 12 kuukauden jaksolta ennen EU-ympäristömerkkilisenssin myöntämispäivää:

— A: Louhitun materiaalin kokonaismäärä (m3).

— B: A:sta valmistetut myyntikelpoiset lohkareet (m3).

— C: Kokonaismäärä (m3) A:sta tuotettuja kaivannaisjätteitä ja materiaaleja, jotka katsotaan sivutuotteiksi (lohkareiden kappaleet, kivet ja hienoainekset) ja myydään.

— D: Kokonaismäärä (m3) A:sta tuotettuja kaivannaisjätteitä ja materiaaleja, jotka katsotaan sivutuotteiksi (lohkareiden kappaleet, kivet ja hienoainekset) ja jotka käytetään louhoksella hyödyllisiin tarkoituksiin korvaamalla niillä muita materiaaleja, jotka olisi muuten käytetty kyseiseen tarkoitukseen, tai varastoidaan sivutuotteiden varastointialueelle.

— E: Kokonaismäärä (m3) A:sta tuotettuja kaivannaisjätteitä, jotka siirretään kaivannaisjätteen varastointialueelle tai kaatopaikalle, ja kokonaismäärä (m3) A:sta tuotettuja materiaaleja, jotka katsotaan sivutuotteiksi ja varastoidaan sivutuotteiden varastointialueelle.

Jos tiedot ovat saatavilla tonneina ilmaistuina, ne olisi muunnettava kuutiometreiksi käyttämällä louhittavan kiviaineksen kiinteää irtotiheyskerrointa.

Louhinnan tehokkuussuhteen on oltava vähintään 0,50, ja se on laskettava seuraavasti:

Lisäksi annetaan enintään 25 pistettä sen mukaan, miten lähellä hakijan louhinnan tehokkuussuhde on erinomaisten ympäristöominaisuuksien kynnysarvoa 1,00 (annetaan 0 pistettä, jos louhinnan tehokkuussuhde on 0,50, ja enimmäismäärä 25 pistettä, jos louhinnan tehokkuussuhde on 1,00).

Arviointi ja todentaminen: Louhoksen toiminnanharjoittajan on annettava vakuutus, jossa ilmoitetaan arvot A, B, C, D ja E kuutiometrinä ja esitetään laskelma louhinnan tehokkuussuhteesta.

Laskennassa oletetaan, että A-B = C+D+E. Kaikista C:n osalta lasketuista myydyistä materiaaleista on toimitettava laskut materiaalien toimittamisesta muihin laitoksiin.

2.3 Louhoksen vesi- ja jätevesihuolto

Hakijan on toimitettava kuvaus veden käytöstä louhostoiminnassa, mukaan lukien veden keräystä, kierrätystä ja uudelleenkäyttöä koskevat strategiat ja menetelmät.

Yleisesti:

— Louhoksella on huolehdittava asianmukaisesta sadevesivalunnan keräämisestä, jotta voidaan kompensoida märkälietteeseen sitoutuvan ja haihtuvan veden menetystä.

— Louhoksella on huolehdittava sadevesivalunnan ohjaamisesta kuivatusojaston kautta, jotta estetään se, että sadeveden pintavirtaus työskentelyalueen yli kuljettaa kiintoainesta läpäisemättömiin altaisiin (joista saadaan vettä leikkauslaitteisiin) tai luonnonvesistöihin.

Jos käytetään märkäleikkaustekniikoita:

— Märkäleikkauslaitteissa käytettävä vesi on säilytettävä läpäisemättömässä säiliössä (esimerkiksi tankissa, vuoratussa altaassa tai läpäisemättömään kallioon louhitussa altaassa).

— Kiintoaines on erotettava leikkaamisen yhteydessä syntyvästä jätevedestä käyttämällä sedimentaatiojärjestelmiä, viivytysaltaita, syklonierottimia, lamelliselkeyttimiä, suotopuristimia tai niiden yhdistelmiä. Selkeytetty vesi on palautettava läpäisemättömään altaaseen tai säiliöön, josta vettä otetaan leikkauslaitteisiin.

— Laskeutunut liete on kuivattava ennen kuin sitä käytetään louhoksella tai sen ulkopuolella hyödyllisiin tarkoituksiin tai se kuljetetaan louhokselta sopivaan jätteenkäsittelylaitokseen.

Arviointi ja todentaminen: Louhoksen toiminnanharjoittajan on annettava vakuutus tämän arviointiperusteen noudattamisesta ja esitettävä sen tueksi asiaankuuluvat asiakirjat, joissa kuvataan veden käyttöä louhoksella sekä annetaan yksityiskohtaiset tiedot vesihuoltojärjestelmästä, lietteen erottamisesta ja lietteen hävittämisestä sekä paikoista, joihin liete viedään.

2.4 Louhoksen pölyntorjunta

Hakijan on osoitettava, että louhosalueella on toteutettu operatiivisia toimenpiteitä pölyn torjumiseksi. Toimenpiteet voivat olla erilaisia eri louhoksissa, mutta niissä olisi otettava huomioon seuraavat kaikkia louhoksia koskevat näkökohdat:

— Kuivaleikkaamisessa, murskaamisessa tai muissa toiminnoissa, joissa todennäköisesti syntyy merkittäviä määriä pölyä, käytetään pölyä poistavia vesisuihkuja tai imuhuuveja, jotka on yhdistetty pölysuodatinpusseihin/sähkösuodattimiin.

— Käytössä on suunnitelma toimintojen siirtämisestä, muuttamisesta tai pysäyttämisestä louhosalueella, jotta voidaan ehkäistä tai minimoida ilmaan joutuvia pölypäästöjä epäsuotuisissa sääoloissa (tätä ei sovelleta maanalaisiin louhoksiin).

— Louhokselle asennetaan tuulensuojajärjestelmiä, joilla pyritään vähentämään tuulen nopeutta ja minimoimaan siten pölypäästöt ja maaperän eroosio louhosalueella (esim. tuuliaidat tai tuulisuojat, jotka koostuvat yhdestä tai useammasta kasvirivistä kaivannaisjätteen varastointialueen rajalla, myös kaivannaisjätelaitoksessa ja/tai kaivannaisjätteen käsittelyalueella).

— Järjestetään suljettu varastointialue, jolle varastoidaan kaikki märkäleikkaamisesta peräisin oleva kuivattu liete ja/tai kaikki kuivaleikkaamisesta syntynyt pöly ennen myyntiä, kuljetusta kaatopaikalle tai uudelleenkäyttöä louhosalueella.

— Päällystetään eniten käytetyt tienpinnat betoni- tai asfalttipinnoitteella.

— Annetaan työntekijöille asianmukainen koulutus hyvistä pölyntorjuntakäytännöistä ja annetaan työntekijöille ja vierailijoille asianmukaiset henkilönsuojaimet.

— Järjestetään työntekijöille säännöllisiä lääkärintarkastuksia sekä mahdollisuus tiheämpään seurantaan hengityselinongelmien ja mahdollisen silikoosin havaitsemiseksi (jälkimmäinen seuranta koskee ainoastaan graniitti- ja muita louhoksia, jossa louhitaan silikaattipitoista kiveä).

Arviointi ja todentaminen: Louhoksen toiminnanharjoittajan on annettava vakuutus tämän arviointiperusteen noudattamisesta ja esitettävä sen tueksi asiaankuuluvat asiakirjat sekä i) kuvaus louhosalueella toteutetuista pölyntorjuntatoimenpiteistä ja ii) tiedot työntekijöiden lääkärintarkastusjärjestelmästä asiaankuuluvissa tapauksissa.

2.5 Louhoksen henkilöstön turvallisuus ja työolot

Hakijan on toimitettava kuvaus louhoksella voimassa olevista työterveys- ja työturvallisuuskäytännöistä. Käytännöissä on oltava vähintään

— järjestelmällinen analyysi kaikista louhoksessa mahdollisesti esiintyvistä riskeistä ja suurista vaaroista

— louhoksessa suoritettaviin erityisiin työmenettelyihin liittyvä työntekijöiden koulutussuunnitelma

— kaikkien koneiden, työkalujen, sähkölaitteiden, ajoneuvojen, tikkaiden, kulkuväylien, portaikkojen, turvaesteiden ja muiden asiaankuuluvien varusteiden tarkastus- ja huoltosuunnitelma

— kiinteiden suojusten asettaminen koneen liikkuvien osien, kuten hihnojen, hihnapyörien, hammaspyörien ja pyörivien sahojen säädettävien suojusten ympärille

— pikavapautussäätimet, jotka sammuttavat kädessä pidettävien sähkölaitteiden virran, ja kaikkien raskaiden koneiden kojetaulujen hätäpysäytyspainikkeet

— räjähteiden turvallinen varastointi louhosalueella

— asianmukaiset siirto- ja nostovälineet mittakivilohkareiden ja lohkareista peräisin olevien suurten kappaleiden siirtämiseen ja sijoittamiseen

— pelastussuunnitelmat ja ensiapukoulutus henkilöstölle

— henkilöstön ja louhosalueella vierailevien henkilöiden henkilönsuojaimet

— niiden alueiden selkeä määrittäminen, joilla on korkean melutason riski.

Seuraavat työoloihin liittyvät seikat on taattava:

— käymälä, pukuhuone ja lounastilat, jotka ovat työntekijöiden käytettävissä, sekä juomaveden saanti kaikkina aikoina

— kansallisten lakien ja määräysten tai ILO:n keskeisten yleissopimusten noudattaminen sen mukaan, kummat niistä ovat tiukempia

— kaikkien työntekijöiden työsopimukset, joissa kuvataan selkeästi asiaankuuluva työ, pakolliset enimmäistyötunnit, palkka, sosiaalivakuutusmaksut (tai muut soveltuvat tapaturmavakuutukset maissa, joissa sosiaalivakuutusta ei ole), lomaoikeudet ja irtisanomisaika

— EU:n tai kansallisen työterveys- ja työturvallisuuslainsäädännön täysimittainen noudattaminen.

Arviointi ja todentaminen: Hakijan on annettava vakuutus tämän arviointiperusteen noudattamisesta ja esitettävä sen tueksi jäljennös työterveydenhuoltoa ja työturvallisuutta koskevista toimintaperiaatteistaan.

Tapauksissa, joissa noudatetaan ILO:n yleissopimuksia, hakijan on hankittava kolmannen osapuolen suorittama todennus, jonka tueksi on suoritettava paikalla tehtäviä tarkastuksia ja jolla vahvistetaan, että louhoksessa on noudatettu jäljempänä mainittuihin ILO:n keskeisiin yleissopimuksiin sisältyviä sovellettavia periaatteita:

ILO:n keskeiset yleissopimukset:

a) Lapsityövoima: i. Yleissopimus vähimmäisiästä, 1973 (nro 138). ii. Yleissopimus lapsityön pahimpien muotojen kieltämisestä, 1999 (nro 182).

b) Pakkotyö ja pakollinen työ: i. Yleissopimus pakollisesta työstä, 1930 (nro 29) ja pakollista työtä koskevan sopimuksen pöytäkirja, 2014. ii. Yleissopimus pakkotyön poistamisesta, 1957 (nro 105).

c) Järjestäytymisvapaus ja työntekijöiden kollektiivinen neuvotteluoikeus: i. Yleissopimus ammatillisesta järjestäytymisvapaudesta ja ammatillisen järjestäytymisoikeuden suojelusta, 1948 (nro 87). ii. Yleissopimus järjestäytymisoikeuden ja kollektiivisen neuvotteluoikeuden periaatteiden soveltamisesta, 1949 (nro 98).

d) Syrjintä: i. Yleissopimus samanarvoisesta työstä maksettavasta samasta palkasta, 1951 (nro 100). ii. Yleissopimus työmarkkinoilla ja ammatin harjoittamisen yhteydessä tapahtuvasta syrjinnästä (nro 111).

Jos louhos ei sijaitse missään jäsenvaltiossa, on vaadittava kolmannen osapuolen suorittamaa todennusta (jossa käytetään esimerkiksi Fair Stone -sertifiointia tai muita järjestelmiä, joissa työterveyttä ja työturvallisuutta sekä työoloja koskevat perusteet vastaavat ainakin edellä lueteltuja perusteita).

2.6 Louhoksen maisemavaikutuksia koskevat suhdeluvut (valinnainen)

Louhoksen toiminnanharjoittajan on toimitettava seuraavat louhosaluetta koskevat tiedot, jotta voidaan laskea louhoksen jalanjälkeä tai louhoksen suotuisaa maankäyttöä koskevat suhdeluvut sellaisen satelliittikuvan perusteella, joka on otettu enintään yksi vuosi ennen EU-ympäristömerkkilisenssin myöntämispäivää.

— QF: Käytössä oleva louhintarintama (m2).

— EWDA: Kaivannaisjätteen varastointialue (m2).

— BPDA: Sivutuotteiden varastointialue (m2).

— TAA: Kokonaisalue, jolla louhostoimintaa saa harjoittaa (m2).

— BA: Biologisesti monimuotoinen alue, jolla i) pintakerros ja kasvillisuuspeite tai kosteikot / keinotekoiset ruoikot on perustettu käyttämällä alkuperäisiä lajeja asteittaisen kunnostuksen yhteydessä ja/tai ii) jolla pintakerrosta ja kasvillisuutta ei alun alkaenkaan ole rasitettu eikä niitä ole eristetty louhoksessa saarekkeisiin (m2).

— REA: Uusiutuvan energian tuotantoalue, jossa maata on käytetty sähkön tuottamiseen aurinko-, vesi-, tuuli- tai biomassaenergian avulla (m2). Louhoksen jalanjälkeä koskeva suhdeluku Suotuisaa maankäyttöä koskeva suhdeluku Laskelma Kynnysarvo 0 pisteelle 0,70 0,00 Kynnysarvo 5 pisteelle 0,20 0,40

Yhteensä annetaan enintään 10 pistettä (5 pistettä kummastakin suhdeluvusta) sen mukaan, miten lähellä hakija osoittaa suhdelukujen olevan 5 pisteelle asetettuja kynnysarvoja tai missä määrin ne ylittävät kyseiset kynnysarvot.

Arviointi ja todentaminen: Louhoksen toiminnanharjoittajan on toimitettava vakuutus sekä asiakirjat, mukaan lukien kartat tai satelliittikuvat, joissa esitetään QF, EDWA, BPDA, TAA, BA ja REA, sekä arviot kunkin alueen pinta-alasta.

Jalostuslaitosta koskevat vaatimukset

2.7 Jalostuslaitoksen energiankulutus

Hakijan on täytynyt laatia ohjelma, jolla seurataan järjestelmällisesti tiettyä energiankulutusta ja tiettyjä CO2-päästöjä, kirjataan niitä koskevat tiedot ja vähennetään niitä optimaaliselle tasolle. Hakijan on ilmoitettava energiankulutus energialähteen (esim. sähkö ja diesel) ja käyttötarkoituksen (esim. laitosalueella olevien rakennusten käyttö, valaistus, leikkauslaitteiden käyttö, pumput ja ajoneuvojen käyttö) mukaan. Hakijan on ilmoitettava laitosalueen energiankulutus tiettynä kalenterivuonna sekä absoluuttisesti (yksikköinä kWh tai MJ) että tietyn tuotannon energiankulutuksena (yksikköinä kWh tai MJ per m3, m2 tai t myytyä/tuotettua ja myyntivalmista materiaalia).

Tietyn energiankulutuksen ja tiettyjen CO2-päästöjen vähentämissuunnitelmassa on kuvattava jo toteutetut tai suunnitellut toimenpiteet (esim. olemassa olevien laitteiden käytön tehostaminen, investoinnit tehokkaampiin laitteisiin, kuljetusten ja logistiikan parantaminen jne.).

Lisäksi voidaan antaa yhteensä 20 pistettä seuraavasti:

— Enintään 10 pistettä annetaan sen mukaan, kuinka suuri osa kulutetusta energiasta (polttoaine ja sähkö) on peräisin uusiutuvista energialähteistä (annetaan 0 pistettä, kun uusiutuvan energian osuus on 0 prosenttia, ja enimmäismäärä 10 pistettä, kun uusiutuvan energian osuus on 100 prosenttia).

— Enintään 5 pistettä annetaan seuraavasti sen mukaan, miten uusiutuvista energialähteistä tuotettu sähkö ostetaan: paikan päällä tai lähellä oleviin uusiutuviin energialähteisiin liittyviä yksityisiä energiapalveluja koskevilla sopimuksilla (5 pistettä); paikan päällä tai lähellä olevia uusiutuvia energialähteitä koskevilla yrityssähkön ostosopimuksilla (5 pistettä); verkkoon liitettyjä tai etäverkon uusiutuvia energialähteitä koskevilla pitkäaikaisilla yrityssähkön ostosopimuksilla (15) (4 pistettä); vihreän sähkön sertifikaateilla (16) (3 pistettä); ostamalla uusiutuvan energian alkuperätakuutodistuksia kaikkia sähköntoimituksia varten tai ostamalla sähköä vihreän sähkön tariffilla yleishyödylliseltä toimittajalta (17) (2 pistettä).

— Pisteitä annetaan 3, jos tuotteelle on tehty ISO 14067 -standardin mukainen hiilijalanjälkianalyysi, tai 5, jos on käytetty tuotteen ympäristöjalanjälkeä koskevan menetelmän osia, jotka liittyvät kasvihuonekaasupäästöihin (18).

Arviointi ja todentaminen: Hakijan on toimitettava jalostuslaitoksen energiainventaario vähintään 12 kuukauden ajalta ennen EU-ympäristömerkkilisenssin myöntämispäivää ja sitouduttava ylläpitämään inventaariota EU-ympäristömerkkilisenssin voimassaoloaikana. Energiainventaariossa on erotettava toisistaan erilaiset kulutetut polttoainetyypit ja mainittava mahdolliset uusiutuvat polttoaineet tai sekapolttoaineiden sisältämät uusiutuvat polttoaineet. Tietyn energiankulutuksen ja CO2-päästöjen vähentämissuunnitelmassa on määriteltävä ainakin energiankulutuksen lähtötilanne jalostuslaitoksessa suunnitelman laatimisajankohtana sekä yksilöitävä ja kvantifioitava selkeästi jalostuslaitoksen kuluttaman energian eri lähteet, yksilöitävä ja perusteltava toimet tietyn energiankulutuksen vähentämiseksi ja raportoitava tuloksista vuosittain.

Hakijan on annettava yksityiskohtaiset tiedot voimassa olevasta sähkönostosopimuksesta ja ilmoitettava uusiutuvien energialähteiden osuus sähköstä, jota ostetaan. Tarvittaessa on toimitettava sähköntuottajan antama vakuutus, jossa ilmoitetaan tarkemmin i) uusiutuvien energialähteiden osuus toimitetusta sähköstä, ii) voimassa olevan ostosopimuksen luonne (eli yksityisiä energiapalveluja koskeva sopimus, yrityssähkön ostosopimus, riippumaton vihreää energiaa koskeva sertifiointi tai vihreän sähkön tariffi) sekä iii) se, onko ostettu sähkö peräisin paikan päällä tai lähellä olevista uusiutuvista energialähteistä.

Jos hakija ostaa alkuperätakuutodistuksia uusiutuvien energialähteiden osuuden lisäämiseksi, hakijan on toimitettava asianmukaiset asiakirjat sen varmistamiseksi, että alkuperätakuutodistukset on ostettu Euroopan energiatodistusjärjestelmän periaatteiden ja toimintasääntöjen mukaisesti.

Jos hiilijalanjälkianalyysistä halutaan pisteitä, hakijan on toimitettava jäljennös analyysistä, jonka on oltava ISO 14067 -standardin tai tuotteen ympäristöjalanjälkeä koskevan menetelmän mukainen ja akkreditoidun kolmannen osapuolen varmentama. Hiilijalanjälkianalyysin on katettava kaikki kiventuotantoon suoraan liittyvät valmistusprosessit louhoksessa ja jalostuslaitoksessa, louhos- ja laitosalueella ja niiden ulkopuolella tapahtuva kuljetus tuotannon aikana, hallinnollisiin prosesseihin liittyvät päästöt (esim. alueella olevien rakennusten käyttö) ja myydyn tuotteen kuljetus jalostuslaitoksen portille tai paikalliseen liikenteen solmukohtaan (esim. rautatieasema tai satama).

2.8 Jalostuslaitoksen vesi- ja jätevesihuolto

Hakijan on toimitettava kuvaus veden käytöstä luonnonkivien jalostuslaitoksessa, mukaan lukien veden keräystä, kierrätystä ja uudelleenkäyttöä koskevat strategiat ja menetelmät.

Kiinteiden aineiden talteenotto leikkaamisen yhteydessä syntyneestä jätevedestä on tehtävä paikan päällä sedimentaatio- ja/tai suodatusperiaatteiden mukaisesti.

Selkeytetty jätevesi on varastoitava laitoksessa ja kierrätettävä leikkaamista, pölyntorjuntaa tai muita tarkoituksia varten.

Lisäksi annetaan 5 pistettä sellaisen sadevedenkeruujärjestelmän asentamisesta, jolla kerätään ja varastoidaan laitoksen läpäisemättömille alueille satavaa vettä ja estetään sadeveden pintavirtaus työskentelyalueiden yli sekä se, että pintavirtaus kuljettaa kiintoainesta läpäisemättömiin altaisiin (joista saadaan vettä leikkauslaitteisiin) tai luonnonvesistöihin.

Arviointi ja todentaminen: Hakijan on annettava vakuutus tämän arviointiperusteen noudattamisesta ja esitettävä sen tueksi asiaankuuluvat asiakirjat, joissa kuvataan veden käyttöä jalostuslaitoksessa, jäteveden-/sadevedenkeruuverkkoa sekä jäteveden käsittely- ja kierrätysjärjestelmää.

2.9 Jalostuslaitoksen pölyntorjunta

Hakijan on osoitettava, että jalostuslaitoksessa on toteutettu operatiivisia toimenpiteitä pölyn torjumiseksi. Toimenpiteet voivat olla erilaisia eri laitoksissa, mutta niissä olisi otettava huomioon seuraavat kaikkia laitoksia koskevat näkökohdat:

— Kuivaleikkaamisessa tai muotoilemisessa, jossa todennäköisesti syntyy merkittäviä määriä pölyä, käytetään pölyä poistavia vesisuihkuja tai imuhuuveja, jotka on yhdistetty pölysuodatinpusseihin/sähkösuodattimiin.

— Pöly puhdistetaan säännöllisesti sisätilojen lattiapinnoilta joko suihkuttamalla pinnoille vettä, joka valuu laitoksessa vedenkäsittelyjärjestelmään, tai imulaitteella, jolla poistetaan kuivaa pölyä (kuivaa pölyä ei saisi pyyhkiä).

— Järjestetään suljettu varastointialue, jolle varastoidaan kaikki märkäleikkaamisesta peräisin oleva kuivattu liete ja/tai kaikki kuivaleikkaamisesta syntynyt pöly ennen myyntiä, ennen uudelleenkäyttöä laitoksessa tai ennen kuljetusta kaatopaikalle.

— Päällystetään eniten käytetyt tiealueet betoni- tai asfalttipinnoitteella.

— Annetaan työntekijöille asianmukainen koulutus hyvistä pölyntorjuntakäytännöistä ja annetaan työntekijöille ja vierailijoille asianmukaiset henkilönsuojaimet.

— Järjestetään työntekijöille säännöllisiä lääkärintarkastuksia sekä mahdollisuus tiheämpään seurantaan hengityselinongelmien ja mahdollisen silikoosin havaitsemiseksi (jälkimmäinen seuranta koskee ainoastaan graniittia ja muuta silikaattipitoista kiveä käsitteleviä jalostuslaitoksia).

Arviointi ja todentaminen: Hakijan on annettava vakuutus tämän arviointiperusteen noudattamisesta ja esitettävä sen tueksi tarvittavat asiakirjat ja i) kuvaus jalostuslaitoksessa toteutetuista pölyntorjuntatoimenpiteistä ja ii) tiedot työntekijöiden lääkärintarkastusjärjestelmästä asiaankuuluvissa tapauksissa.

2.10 Jalostuslaitoksen prosessijätteen uudelleenkäyttö

Hakijan on laadittava inventaario jalostuslaitoksen tuottamasta prosessijätteestä. Inventaariossa on eriteltävä tuotetun jätteen tyyppi ja määrä (esim. prosessiromu ja prosessiliete).

Prosessijäteinventaarion on katettava 12 kuukauden ajanjakso, ja saman ajanjakson aikana on arvioitava tuotteen kokonaistuotanto sekä massan (kg tai t) että pinta-alan (m2) mukaan mitattuna.

Prosessiromusta, joka syntyy jalostuslaitoksessa luonnonkiven jalostamisen yhteydessä, vähintään 80 massaprosenttia on käytettävä uudelleen muihin tarkoituksiin tai varastoitava laitoksessa tulevaa myyntiä varten.

Lisäksi voidaan antaa yhteensä 10 pistettä seuraavasti:

— Enintään 5 pistettä annetaan sen mukaan, kuinka suuri on hakijan osoittama prosessiromun uudelleenkäyttöaste massan perusteella laskettuna, enintään 100 prosenttiin saakka (annetaan 0 pistettä, jos uudelleenkäyttöaste on 80 prosenttia, ja enimmäismäärä 5 pistettä, jos uudelleenkäyttöaste on 100 prosenttia).

— Enintään 5 pistettä annetaan sen mukaan, kuinka suuri on hakijan osoittama prosessilietteen uudelleenkäytön osuus, enintään 100 prosenttiin saakka (annetaan 0 pistettä, jos uudelleenkäytön osuus on 0 prosenttia, ja enimmäismäärä 5 pistettä, jos uudelleenkäytön osuus on 100 prosenttia).

Arviointi ja todentaminen: Hakijan on toimitettava jalostuslaitoksen jäteinventaario vähintään 12 kuukauden ajalta ennen EU-ympäristömerkkilisenssin myöntämispäivää ja sitouduttava ylläpitämään inventaariota EU-ympäristömerkkilisenssin voimassaoloaikana.

Hakijan on annettava vakuutus tähän arviointiperusteeseen liittyvän pakollisen vaatimuksen noudattamisesta ja esitettävä sen tueksi laskelma tuotetun prosessiromun kokonaismäärästä (kilogrammoina tai tonneina). Lisäksi on annettava tiedot siitä, mitä näille prosessijätteille lopulta tapahtuu, ja selitettävä, käytetäänkö ne uudelleen laitoksen ulkopuolella toisessa prosessissa vai lähetetäänkö ne kaatopaikalle. Jos ne käytetään uudelleen laitoksen ulkopuolella tai lähetetään kaatopaikalle, tästä on esitettävä kuljetustositteet.

2.11 Alueellisesti integroitu tuotanto jalostuslaitoksessa (valinnainen)

Tässä arviointiperusteessa on kyse louhoksen sisäänkäynnin ja jalostuslaitoksen sisäänkäynnin välisestä kuljetusetäisyydestä, ja arviointiperuste koskee louhoksesta peräisin olevia luonnonkivituotteita.

Pisteitä annetaan enintään 5, jos hakijat voivat osoittaa, että välituotteina olevien mittakivilohkareiden kuljetusetäisyys louhoksesta jalostuslaitokseen on alle 260 km (annetaan 0 pistettä, jos etäisyys on vähintään 260 km, ja enimmäismäärä 5 pistettä, jos etäisyys on enintään 10 km).

Arviointi ja todentaminen: Hakijan on ilmoitettava jalostuslaitoksen osoite ja louhoksen sisäänkäynnin osoite tai maantieteellinen sijainti. Hakijan on myös ilmoitettava kuljetusmuoto (-muodot), jota (joita) käytetään välituotteina olevien mittakivilohkareiden kuljettamiseen jalostuslaitokseen.

Kuljetusreitti ja kokonaisetäisyys on arvioitava ja merkittävä karttaan käyttämällä satelliittikuvakarttoja ja vapaasti saatavilla olevia etäisyydenlaskentaohjelmistoja.

3. HARTSISIDEAINEPOHJAISIA PURISTEKIVITUOTTEITA KOSKEVAT PERUSTEET

Pisteytysjärjestelmä

Puristekivituotteita koskeva pisteytysjärjestelmä ja vähimmäispistemäärä, joka vaaditaan EU-ympäristömerkin myöntämiseksi, esitetään jäljempänä olevassa taulukossa.

Perusteet, joilla pisteitä annetaan Puristekivituotteet: 1.7 Ympäristöasioiden hallintajärjestelmä (valinnainen) 0, 3 tai 5 pistettä 3.1 Energiankulutus Enintään 30 pistettä 3.3 Kierrätys-/uusiomateriaalin osuus Enintään 35 pistettä 3.4 Hartsisideaineiden osuus Enintään 20 pistettä 3.5 Prosessijätteen uudelleenkäyttö Enintään 10 pistettä Enimmäispisteet yhteensä 100 EU-ympäristömerkkiin vaaditut vähimmäispisteet 50

3.1 Energiankulutus

Sähkönkulutus puristekivien tuotantoprosessissa (mukaan lukien raaka-aineiden annostus, primäärinen sekoitus, sekundäärinen sekoitus, valu ja viimeistely) saa olla enintään 1,1 MJ/kg.

Jos kiviraaka-aine murskataan, murskausprosessin sähkönkulutus ilmoitetaan erikseen (yksikkö MJ/kg), mutta sitä ei lisätä prosessin kokonaiskulutukseen.

Lisäksi voidaan antaa yhteensä 30 pistettä seuraavasti:

— Enintään 10 pistettä annetaan sen mukaan, kuinka paljon prosessin sähkönkulutusta saadaan vähennettyä kohti erinomaisten ympäristöominaisuuksien kynnysarvoa, joka on 0,7 MJ/kg (annetaan 0 pistettä, jos kulutus on 1,1 MJ/kg, ja enimmäismäärä 10 pistettä, jos kulutus on 0,7 MJ/kg).

— Enintään 10 pistettä voidaan antaa sen mukaan, kuinka suuri osuus kulutetusta sähköstä on peräisin uusiutuvista energialähteistä (annetaan 0 pistettä, jos osuus on 0 prosenttia, ja enimmäismäärä 10 pistettä, jos osuus 100 prosenttia).

— Enintään 10 pistettä annetaan seuraavasti sen mukaan, miten uusiutuvista energialähteistä tuotettu sähkö ostetaan: paikan päällä tai lähellä oleviin uusiutuviin energialähteisiin liittyviä yksityisiä energiapalveluja koskevilla sopimuksilla (10 pistettä); paikan päällä tai lähellä olevia uusiutuvia energialähteitä koskevilla yrityssähkön ostosopimuksilla (10 pistettä); verkkoon liitettyjä tai etäverkon uusiutuvia energialähteitä koskevilla pitkäaikaisilla yrityssähkön ostosopimuksilla (19) (8 pistettä); vihreän sähkön sertifikaateilla (20) (6 pistettä); ostamalla uusiutuvan energian alkuperätakuutodistuksia kaikkia sähköntoimituksia varten tai ostamalla sähköä vihreän sähkön tariffilla yleishyödylliseltä toimittajalta (21) (4 pistettä).

Arviointi ja todentaminen: Prosessin sähkönkulutus lasketaan jakamalla asiaankuuluvien prosessilaitteiden sähkönkulutus tuotantomäärällä (yksikkö kg tai m3). Ilmoitettujen tietojen on oltava edustavia niiden tuotteiden osalta, joille EU-ympäristömerkkiä haetaan. Jos sama hakemus koskee eri tuotteita, joiden arvot poikkeavat suuresti toisistaan, tiedot on ilmoitettava erikseen kunkin tuotteen osalta. Jos tuotantotiedot ovat saatavilla kuutiometreinä ilmaistuina, ne olisi muunnettava kilogrammoiksi käyttämällä asiaankuuluvaa puristekivituotteeseen sovellettavaa irtotiheyskerrointa (yksikkö kg/m3).

Hakijan on annettava yksityiskohtaiset tiedot voimassa olevasta sähkönostosopimuksesta ja ilmoitettava uusiutuvien energialähteiden osuus sähköstä, jota ostetaan. Tarvittaessa on toimitettava sähköntuottajan antama vakuutus, jossa ilmoitetaan tarkemmin i) uusiutuvien energialähteiden osuus toimitetusta sähköstä, ii) voimassa olevan ostosopimuksen luonne (eli yksityisiä energiapalveluja koskeva sopimus, yrityssähkön ostosopimus, riippumaton vihreää energiaa koskeva sertifiointi tai vihreän sähkön tariffi) sekä iii) se, onko ostettu sähkö peräisin paikan päällä tai lähellä olevista uusiutuvista energialähteistä.

Jos hakija ostaa alkuperätakuutodistuksia uusiutuvien energialähteiden osuuden lisäämiseksi, hakijan on toimitettava asianmukaiset asiakirjat sen varmistamiseksi, että alkuperätakuutodistukset on ostettu Euroopan energiatodistusjärjestelmän periaatteiden ja toimintasääntöjen mukaisesti.

3.2 Pölyntorjunta ja ilmanlaatu

Kaikki työskentelyalueet, joilla voi altistua styreenille ja joilla styreenipitoisuus voi seurantatietojen perusteella olla yli 20 ppm (tai 85 mg/m3), on merkittävä selkeästi ja kyseisillä alueilla on oltava hyvä ilmanvaihto.

Hartsivalmisteet on annosteltava ja sekoitettava käyttämällä suljettuja järjestelmiä.

Hakijan on osoitettava, että laitoksessa on toteutettu toimenpiteitä pölyn torjumiseksi. Toimenpiteet voivat olla erilaisia eri laitoksissa, mutta niissä olisi otettava huomioon seuraavat kaikkia laitoksia koskevat näkökohdat:

— Kuivaleikkaamisessa, murskaamisessa tai muissa toiminnoissa, joissa todennäköisesti syntyy merkittäviä määriä pölyä, käytetään pölyä poistavia vesisuihkuja tai imuhuuveja, jotka on yhdistetty pölysuodatinpusseihin/sähkösuodattimiin.

— Pöly puhdistetaan säännöllisesti sisätilojen lattiapinnoilta joko suihkuttamalla pinnoille vettä, joka valuu laitoksessa vedenkäsittelyjärjestelmään, tai imulaitteella, jolla poistetaan kuivaa pölyä (kuivaa pölyä ei saisi pyyhkiä).

— Järjestetään suljettu varastointialue, jolle varastoidaan kaikki märkäleikkaamisesta peräisin oleva kuivattu liete ja/tai kaikki kuivaleikkaamisesta syntynyt pöly ennen myyntiä, ennen uudelleenkäyttöä laitoksessa tai ennen kuljetusta kaatopaikalle.

— Päällystetään eniten käytetyt tiealueet betoni- tai asfalttipinnoitteella.

— Annetaan työntekijöille asianmukainen koulutus hyvistä pölyntorjuntakäytännöistä ja annetaan työntekijöille ja vierailijoille asianmukaiset henkilönsuojaimet.

— Järjestetään työntekijöille säännöllisiä lääkärintarkastuksia sekä mahdollisuus tiheämpään seurantaan hengityselinongelmien ja mahdollisen silikoosin havaitsemiseksi (jälkimmäinen seuranta koskee ainoastaan kvartsipohjaisia tuotteita käsitteleviä laitoksia).

Arviointi ja todentaminen: Hakijan on annettava vakuutus tämän arviointiperusteen noudattamisesta ja esitettävä sen tueksi tarvittavat asiakirjat ja i) kuvaus kaikista työskentelyalueista, joilla voi altistua styreenille, ja yksityiskohtaiset tiedot käytössä olevasta ilmanvaihtojärjestelmästä; ii) kuvaus tuotantolaitoksessa toteutetuista pölyntorjuntatoimenpiteistä ja ii) tiedot työntekijöiden lääkärintarkastusjärjestelmästä asiaankuuluvissa tapauksissa.

3.3 Kierrätys-/uusiomateriaalin osuus

Hakijan on arvioitava ja dokumentoitava ensiömateriaalin, eri tuotantoprosesseissa syntyvistä jätteistä saatavan kierrätysmateriaalin ja eri tuotantoprosesseissa syntyvistä sivutuotteista saatavan uusiomateriaalin alueellinen saatavuus. Dokumentoitujen materiaalilähteiden likimääräiset kuljetusetäisyydet on ilmoitettava.

Lisäksi annetaan enintään 35 pistettä sen mukaan, mikä on puristekivituotteen sisältämien kierrätys-/uusiomateriaalien massaosuus, kun erinomaisten ympäristöominaisuuksien kynnysarvo on 35 prosenttia (annetaan 0 pistettä, jos kierrätys-/uusiomateriaalien massaosuus on 0 prosenttia, ja enimmäismäärä 35 pistettä, jos massaosuus on vähintään 35 prosenttia).

Puristekivituotteiden pölyä, leikkausjätteitä ja hylättyjä kappaleita, joita käytetään uusien tuotteiden valmistamiseen, ei katsota kierrätysmateriaaliksi, jos ne palaavat samaan prosessiin, josta ne ovat peräisin.

Arviointi ja todentaminen: Hakijan on annettava vakuutus tähän arviointiperusteeseen liittyvän pakollisen vaatimuksen noudattamisesta ja esitettävä sen tueksi asiakirjat, joissa ensiö-, kierrätys- ja uusiomateriaalit yksilöidään ja joissa ilmoitetaan niiden alueellinen saatavuus.

Kierrätys- tai uusiomateriaalien katsotaan lisäävän kierrätys-/uusiomateriaalin osuutta vain, jos ne saadaan lähteistä, jotka ovat enintään 2,5 kertaa kauempana puristekivien tuotantolaitoksesta kuin tärkeimmät käytetyt ensiömateriaalit (esim. marmori ja kvartsi).

Kierrätys-/uusiomateriaaleista on esitettävä kuukausittainen laskelma 12 tuotantokuukauden ajalta ennen EU-ympäristömerkkilisenssin myöntämispäivää, ja hakijan on sitouduttava pitämään tällainen laskelma ajan tasalla EU-ympäristömerkkilisenssin voimassaoloaikana. Laskelmassa on esitettävä tulevien kierrätys-/uusiomateriaalien määrät (jotka on todistettava lähetysluetteloilla ja laskuilla) ja lähtevien kierrätys-/uusiomateriaalien määrät kaikessa myytyjen tai myyntivalmiiden puristekivien tuotannossa, jonka väitetään sisältävän kierrätys-/uusiomateriaalia (todistettava tuotemäärillä ja prosenttitiedoilla).

Kierrätys- ja/tai uusiomateriaalien osuutta koskevien tietojen on oltava edustavia sellaisten seosten koostumusten osalta, joita on käytetty EU-ympäristömerkin saaneiden tuotteiden kussakin valmistuserässä. Kierrätys- ja/tai uusiomateriaalien yleinen kohdentaminen ei ole sallittua.

Jos sama lisenssihakemus koskee eri tuotteita, joiden arvot poikkeavat suuresti toisistaan, tiedot on ilmoitettava erikseen kunkin tuotteen osalta.

3.4 Hartsisideaineiden osuus

Polyesteri- tai epoksihartsien tai muiden hartsien käyttöä tuotannossa on rajoitettava siten, että niiden osuus lopputuotteen kokonaispainosta on enintään 10 prosenttia.

Lisäksi annetaan enintään 20 pistettä sen mukaan, kuinka paljon hartsisideaineiden osuutta saadaan pienennettyä kohti erinomaisten ympäristöominaisuuksien kynnysarvoa, joka on 5 prosenttia (annetaan 0 pistettä, jos sideaineosuus on 10 prosenttia, ja enimmäismäärä 20 pistettä, jos sideaineosuus on 5 prosenttia).

Arviointi ja todentaminen: Hakijan on annettava vakuutus tämän arviointiperusteeseen liittyvien pakollisten vaatimusten noudattamisesta ja esitettävä sen tueksi laskelma hartsisideaineen kokonaiskäytöstä prosenttiosuutena puristekivituotteen kokonaispainosta.

Hartsisideaineiden osuutta koskevien tietojen on oltava edustavia sellaisten seosten koostumuksen osalta, joita on käytetty EU-ympäristömerkin saaneiden tuotteiden kussakin valmistuserässä.

Jos sama lisenssihakemus koskee eri tuotteita, joiden arvot poikkeavat suuresti toisistaan, tiedot on ilmoitettava erikseen kunkin tuotteen osalta.

3.5 Prosessijätteen uudelleenkäyttö

Hakijan on laadittava inventaario puristekivien tuotantoprosessissa syntyvästä prosessijätteestä. Inventaariossa on eriteltävä tuotetun jätteen tyyppi ja määrä (esim. prosessiromu ja prosessiliete).

Prosessijäteinventaarion on katettava 12 kuukauden ajanjakso ennen EU-ympäristömerkin myöntämispäivää, ja saman ajanjakson aikana on arvioitava tuotteen kokonaistuotanto sekä massan (kg tai t) että pinta-alan (m2) mukaan mitattuna.

Vähintään 70 prosenttia prosessijätteestä (romu ja liete), joka on peräisin puristekivilaattojen ja -harkkojen tuotannosta, on käytettävä uudelleen muissa tuotantoprosesseissa.

Lisäksi annetaan enintään 10 pistettä sen mukaan, missä määrin hakija voi osoittaa käyttävänsä prosessijätettä uudelleen, jolloin suurin mahdollinen osuus on 100 prosenttia (annetaan 0 pistettä, jos prosessijätteestä käytetään uudelleen 70 prosenttia, ja enimmäismäärä 10 pistettä, jos prosessijätteestä käytetään uudelleen 100 prosenttia).

Arviointi ja todentaminen: Hakijan on toimitettava puristekivien tuotantolaitoksen jäteinventaario vähintään 12 kuukauden ajalta ennen EU-ympäristömerkkilisenssin myöntämispäivää ja sitouduttava ylläpitämään inventaariota EU-ympäristömerkkilisenssin voimassaoloaikana.

Hakijan on annettava vakuutus tähän arviointiperusteeseen liittyvien pakollisten vaatimusten noudattamisesta ja esitettävä sen tueksi laskelma tuotetun prosessiromun ja -lietteen kokonaismäärästä (kilogrammoina tai tonneina). Lisäksi on annettava tiedot siitä, mitä näille prosessijätteille lopulta tapahtuu, ja selitettävä, käytetäänkö ne uudelleen laitoksen ulkopuolella toisessa prosessissa vai lähetetäänkö ne kaatopaikalle. Jos ne käytetään uudelleen laitoksen ulkopuolella tai lähetetään kaatopaikalle, tästä on esitettävä kuljetustositteet.

Jos tuotantolinjaa tai tuotetta koskevia tietoja ei ole mahdollista toimittaa, hakijan on viitattava koko laitosta koskeviin tietoihin.

4. KERAMIIKKATUOTTEITA JA POLTETUSTA SAVESTA VALMISTETTUJA TUOTTEITA KOSKEVAT PERUSTEET

Pisteytysjärjestelmä

Keramiikkatuotteita ja poltetusta savesta valmistettuja tuotteita koskeva pisteytysjärjestelmä ja vähimmäispistemäärä, joka vaaditaan EU-ympäristömerkin myöntämiseksi, esitetään jäljempänä olevassa taulukossa.

Jos hakija käyttää suihkukuivattua jauhetta raaka-aineena eikä ole kyseisen raaka-aineen tuottaja, hakijan on ilmoitettava keramiikkatuotteen tai poltetusta savesta valmistetun tuotteen valmistuksessa käytetty suihkukuivattu jauhe ja esitettävä sen tueksi toimituslaskut, jotka on päivätty enintään yksi vuosi ennen hakupäivää. Tällöin hakijan on toimitettava kaikki asiaankuuluvat suihkukuivatun jauheen tuottajan ilmoitukset, jotka osoittavat, että kaikki asiaan liittyvät EU-ympäristömerkkiä koskevat vaatimukset ja muut asiaankuuluvat valinnaiset vaatimukset, joista voi saada pisteitä, täyttyvät.

Perusteiden 4.1 ja 4.2 osalta keraamisille laatoille on määritelty kahdet raja-arvot sen mukaan, onko EU-ympäristömerkkilisenssi voimassa rajalliselle määrälle tuotteita (jolloin on toimitettava tuotantoajon aikana vakaissa toimintaolosuhteissa mitatut arvot edustavilta ajanjaksoilta) vai suurille määrille tiettyyn tuoteperheeseen (22) kuuluvia tuotemuotoja (jolloin on toimitettava vuosittaiset keskiarvot). Keskimääräistä vuosituotantoa koskevat raja-arvot ovat korkeammat, koska niissä otetaan huomioon energia, joka tarvitaan pitämään yllä uunilämpötiloja, kun tuotantolinja ei ole käynnissä (esim. vaihdettaessa laattamuotoja) tai kun tuotantolinja ei toimi täydellä kapasiteetilla (esim. yövuoron aikana tai viikonloppuisin).

Perusteet, joilla pisteitä annetaan Keramiikkatuotteet ja poltetusta savesta valmistetut tuotteet 1.7 Ympäristöasioiden hallintajärjestelmä (valinnainen) 0, 3 tai 5 pistettä 4.1 Kuivauksesta ja poltosta johtuva polttoaineenkulutus Enintään 20 pistettä 4.2 CO2-päästöt Enintään 25 pistettä 4.4 Pöly-, HF-, NOx- ja SOx-päästöt ilmaan Enintään 40 pistettä 4.6 Prosessijätteen uudelleenkäyttö Enintään 10 pistettä Enimmäispisteet yhteensä 100 EU-ympäristömerkkiin vaaditut vähimmäispisteet 50

4.1 Kuivauksesta ja poltosta johtuva polttoaineenkulutus

Kuivaamoissa tai uuneissa ei saa käyttää polttoaineena hiiltä, maaöljykoksia, kevyttä polttoöljyä eikä raskasta polttoöljyä.

Kuivaus- ja polttoprosessien polttoaineenkulutus ei saa ylittää jäljempänä ilmoitettuja pakollisia raja-arvoja.

Suihkukuivaamo Tavarakuivaamo ja uuni Pakollinen raja-arvo Erinomaisten ympäristöominaisuuksien kynnysarvo Pakollinen raja-arvo Erinomaisten ympäristöominaisuuksien kynnysarvo Keraaminen laatta: yksittäinen tuote (**) 1,8 MJ/kg jauhetta (*) 1,3 MJ/kg jauhetta (**) 4,1 MJ/kg 3,2 MJ/kg Keraaminen laatta: tuoteperhe (***) 5,5 MJ/kg 4,3 MJ/kg Poltetusta savesta valmistetut tiilipäällystekivet Ei sovelleta Ei sovelleta 3,5 MJ/kg 2,1 MJ/kg

Lisäksi annetaan enintään 20 pistettä sen mukaan, kuinka paljon kuivaus- ja polttamisprosessien polttoaineenkulutusta saadaan vähennettyä kohti edellä olevassa taulukossa ilmoitettua erinomaisten ympäristöominaisuuksien kynnysarvoa (esim. poltetusta savesta valmistetut tiilipäällystekivet: 0 pistettä, jos arvo on 3,5 MJ/kg, ja enimmäismäärä 20 pistettä, jos arvo on enintään 2,1 MJ/kg).

Sellaisten keraamisten laattatuotteiden osalta, joissa käytetään suihkukuivattua jauhetta (joka on valmistettu joko laitoksessa tai muualla), lasketaan kaksi pistemäärää edellisen kohdan mukaisesti: toinen suihkukuivatulle jauheelle (SDP) ja toinen keraamisten laattojen uunille ja tavarakuivaamolle (KWD). Kaksi pistemäärää muunnetaan yhdeksi tulokseksi seuraavasti:

polttoainepistemäärä = 0,35(SDP) + 0,65(KWD)

Arviointi ja todentaminen: Hakijan on ilmoitettava asiaankuuluvien tuotteiden polttoaineenkulutusarvot sekä laskelmat, joilla arvot muunnetaan yhdeksi pistemääräksi. Tietty polttoaineenkulutus lasketaan jakamalla asiaankuuluvien prosessilaitteiden polttoaineenkulutus (yksikkö MJ) tuotantomäärällä (yksikkö kg) kyseisellä tuotantokaudella.

Jos tuotantotiedot ovat saatavilla ainoastaan neliömetreinä ilmaistuina mutta ne on ilmoitettava kilogrammoina, arvo olisi muunnettava käyttämällä tuotteen tai tuoteperheen kiinteää irtotiheyskerrointa (yksikkö kg/m2).

Kokonaista tuoteperhettä koskevien tietojen on oltava edustavia minkä tahansa tuotantolinjan osalta 12 kuukauden ajalta ennen EU-ympäristömerkin myöntämispäivää. Yksittäisiä tuotteita koskevien tietojen on oltava edustavia todellisen tuotantoajon (todellisten tuotantoajojen) aikaisten vakaiden olosuhteiden osalta.

Uuni- ja kuivausjärjestelmiin syötettävän polttoaineen tilavuus ja massa on otettava paikkakohtaisista lukemista ja muunnettava megajouleiksi kertomalla kyseisen tuotantokauden aikana kulutetun polttoaineen tilavuus/massa (yksikkö esim. kg, t, l tai Nm3) saman polttoaineen nimenomaisella tai yleisellä lämpöarvolla (yksikkö esim. MJ/kg, MJ/t, MJ/l tai MJ/Nm3).

Jos polttoaine, jota käytetään lämmön tuottamiseen kuivaamista varten, syötetään yhteistuotantojärjestelmään, järjestelmän tuottama sähkö (mitattuna kilowattitunteina ja muunnettuna megajouleiksi) kyseisen tuotantokauden aikana olisi vähennettävä kuivaamon polttoaineen kokonaiskulutuksesta.

4.2 CO2-päästöt

Polttoaineen palamiseen liittyvät CO2-päästöt ja raaka-aineiden hiilestä irtautumisen prosessipäästöt kuivauksen ja polttamisen aikana eivät saa ylittää jäljempänä ilmoitettuja pakollisia raja-arvoja.

Suihkukuivatun jauheen tuotanto Tavarakuivaamo ja uuni (*) Pakollinen raja-arvo Erinomaisten ympäristöominaisuuksien kynnysarvo Pakollinen raja-arvo Erinomaisten ympäristöominaisuuksien kynnysarvo Keraaminen laatta: yksittäinen tuote (***) 84 kg CO2 / tonni jauhetta (*) 54 kg CO2 / tonni jauhetta (*) 280 kg CO2 / tonni jauhetta 230 kg CO2 / tonni jauhetta Keraaminen laatta: tuoteperhe (****) 360 kg CO2 / tonni 290 kg CO2 / tonni Poltetusta savesta valmistetut tiilipäällystekivet Ei sovelleta Ei sovelleta 192 kg CO2 / tonni 129 kg CO2 / tonni

Lisäksi annetaan enintään 25 pistettä sen mukaan, kuinka paljon CO2-päästöjä saadaan vähennettyä kohti edellä olevassa taulukossa ilmoitettua erinomaisten ympäristöominaisuuksien kynnysarvoa (esim. poltetusta savesta valmistetut tiilipäällystekivet: 0 pistettä, kun arvo on 192 kg CO2 / t, ja enimmäismäärä 25 pistettä, kun arvo on 129 kg CO2 / t.

Sellaisten keraamisten laattatuotteiden osalta, joissa käytetään suihkukuivattua jauhetta (joka on valmistettu laitoksessa tai muualla), lasketaan kaksi pistemäärää edellisen kohdan mukaisesti: yksi suihkukuivatulle jauheelle (SDP) ja yksi keraamisten laattojen uunille ja tavarakuivaamolle (KWD). Kaksi pistemäärää muunnetaan yhdeksi tulokseksi seuraavasti:

CO2pistemäärä = 0,35(SDP) + 0,65(KWD)

Arviointi ja todentaminen: Hakijan on annettava vakuutus tähän arviointiperusteeseen liittyvän pakollisen vaatimuksen noudattamisesta ja esitettävä sen tueksi ilmoitus jäljempänä kuvatun asiaankuuluvan menetelmän mukaisesti lasketuista tietyistä CO2-päästöistä.

Euroopan parlamentin ja neuvoston direktiivin 2003/87/EY (23) soveltamisalaan kuuluvista laitoksista peräisin olevien tuotteiden osalta tiettyjen päästöjen laskennan on perustuttava päästötasoon ja aktiivisuustasoihin maksutta jaettavia päästöoikeuksia koskevista säännöistä annetun delegoidun asetuksen (EU) 2019/331 (24) 6 artiklan mukaisesti vahvistetun seurantamenetelmäsuunnitelman mukaisesti.

Sellaisten laitosten tuotteiden osalta, jotka eivät kuulu direktiivin 2003/87/EY soveltamisalaan, tulokset on ilmoitettava komission asetuksessa (EU) N:o 601/2012 (25) määritellyn asiaankuuluvan laskentamenetelmän mukaisesti.

Sellaisten keramiikkatuotteiden osalta, joissa käytetään erillisessä laitoksessa raaka-aineena tuotettua suihkukuivattua jauhetta, hakijan on toimitettava suihkukuivatun jauheen tuottajalta ilmoitus, jossa ilmoitetaan vuotuinen keskimääräinen CO2-päästöarvo jommankumman edellä kuvatun laskentamenetelmän mukaisesti viimeisimmän raportointivuoden osalta.

Kaikissa tapauksissa CO2-päästöarvo on estimoitava niille tuotteille, joita EU-ympäristömerkkilisenssi koskee. CO2-päästöjen laskennan perustana on käytettävä perustetta 4.1 varten laskettuja asiaankuuluvia polttoaineenkulutusarvoja, käytettyjen polttoaineiden hiili-intensiteettejä ja raaka-aineen keskimääräistä karbonaattipitoisuutta.

4.3 Prosessiveden kulutus

Keramiikkatuotteen tai poltetusta savesta valmistetun tuotteen tuotantolaitoksessa on oltava joko

— suljettu prosessijätevesien kierrätysjärjestelmä, jonka avulla nestemäiset päästöt voidaan välttää kokonaan, tai

— laitoksen on pystyttävä osoittamaan, että tietty makean veden kulutus on pienempi tai yhtä suuri kuin seuraavassa taulukossa ilmoitetut kulutusrajat. Tuotetyyppi Tehdäänkö suihkukuivaus paikan päällä?* Kulutusraja Keraamiset laatat ja poltetusta savesta valmistetut tiilipäällystekivet Kyllä 1,0 l/kg Ei 0,5 l/kg

Arviointi ja todentaminen: Hakijan on annettava vakuutus pakollisen vaatimuksen noudattamisesta ja ilmoitettava, millä tavoin se täyttää vaatimuksen.

Jos prosessijäteveden kierrätystä varten on käytössä järjestelmä, jossa nestemäisiä päästöjä ei synny lainkaan, hakijan on annettava lyhyt kuvaus tästä järjestelmästä ja sen tärkeimmistä käyttöparametreista.

Jos tällaista järjestelmää ei ole käytössä, prosessiveden kokonaiskulutusta koskevat tiedot (yksikkö l tai m3) ja keramiikan tai poltetun saven kokonaistuotantotiedot (yksikkö kg tai m2) on toimitettava viimeisimmän kalenterivuoden ajalta tai 12 kuukauden jakson ajalta ennen EU-ympäristömerkin myöntämispäivää.

Jos tuotantolinjaa tai tuotetta koskevia tietoja ei ole mahdollista toimittaa, hakijan on viitattava koko laitosta koskeviin tietoihin.

Käymälöistä, ruokaloista ja muista toiminnoista johtuva vedenkulutus, joka ei suoraan liity tuotantoprosessiin, olisi mitattava erikseen eikä sitä pitäisi sisällyttää laskelmaan.

4.4 Pöly-, HF-, NOx- ja SOx-päästöt ilmaan

Toimenpiteitä, joilla vähennetään keraamisten laattojen tuotantolaitoksessa ”kylmistä” pölyävistä toiminnoista aiheutuvia pölypäästöjä, on sovellettava ainakin raaka-aineiden vastaanottoon, sekoittamiseen ja jauhamiseen sekä laattojen muotoiluun ja lasitukseen/koristeluun.

Keramiikkatuotteiden tai poltetusta savesta valmistettujen tuotteiden tuotantoon liittyvät pöly-, HF-, NOx- ja SOx-päästöt ilmaan eivät saa ylittää seuraavassa taulukossa ilmoitettuja pakollisia raja-arvoja.

Päästöparametri Pakollinen raja-arvo Erinomaisten ympäristöominaisuuksien kynnysarvo Testimenetelmä Saatavilla olevat pisteet Pöly (suihkukuivaamo) (*) 90 mg/kg Ei sovelleta EN 13284 Ei sovelleta Pöly (uuni) 50 mg/kg 10 mg/kg EN 13284 Enintään 10 HF (uuni) 20 mg/kg 6 mg/kg ISO 15713 Enintään 10 NOx NO2:na (uuni) 250 mg/kg 170 mg/kg EN 14792 Enintään 10 SOx SO2:na (uuni) 1300 mg/kg 750 mg/kg EN 14791 Enintään 10

Lisäksi annetaan enintään 40 pistettä sen mukaan, kuinka paljon tosiasiallisia pöly-, HF-, NOx- ja SOx-päästöjä saadaan vähennettyä kohti edellä olevassa taulukossa ilmoitettua erinomaisten ympäristöominaisuuksien kynnysarvoa (esim. HF-päästöt: annetaan 0 pistettä arvosta 20 mg/kg ja enimmäismäärä 10 pistettä arvosta ≤ 6 mg/kg).

Arviointi ja todentaminen: Hakijan on annettava vakuutus tämän arviointiperusteen pakollisten vaatimusten noudattamisesta ja esitettävä sen tueksi i) kuvaus käyttöön otetuista toimenpiteistä, joilla vähennetään ”kylmistä” pölyävistä toiminnoista aiheutuvia pölypäästöjä, ja ii) laitoskohtaiset tiedot yksikkönä mg/Nm3 ja ilmaistuna vuotuisena keskiarvona, joka lasketaan päivittäisistä keskiarvoista. Tiedot on täytynyt tuottaa jatkuvan tai määräaikaisen seurannan avulla asiaankuuluvien EN- tai ISO-standardien mukaisesti. Määräaikaisseurannassa on otettava vähintään kolme näytettä, kun suihkukuivaamoa tai uunia käytetään vakaissa olosuhteissa EU-ympäristömerkin saaneiden tuotteiden tuotantoajoja varten.

Jos tuotantotiedot ovat saatavilla ainoastaan neliömetreinä ilmaistuina mutta ne on ilmoitettava kilogrammoina, arvo olisi muunnettava käyttämällä tuotteen tai tuoteperheen kiinteää irtotiheyskerrointa (yksikkö kg/m2).

Kokonaista tuoteperhettä koskevien tietojen olisi oltava edustavia minkä tahansa tuotantolinjan osalta 12 kuukauden ajalta ennen EU-ympäristömerkin myöntämispäivää. Yksittäisiä tuotteita koskevien tietojen olisi oltava edustavia todellisen tuotantoajon aikaisten vakaiden olosuhteiden osalta.

Jotta pakokaasun seurantatulokset voidaan muuntaa yksiköstä mg / Nm3 (O2-pitoisuuden ollessa 18 prosenttia) yksikköön mg / kg keramiikkatuotetta tai poltetusta savesta valmistettu tuotetta, ne on kerrottava kaasun ominaisvirtausmäärällä (yksikkö Nm3 / kg tuotetta). Yksi Nm3 viittaa yhteen kuutiometriin kuivaa kaasua vakio-oloissa (273 K ja 101,3 kPa).

Jos tuotantolinjaa tai tuotetta koskevia tietoja ei ole mahdollista toimittaa, hakijan on viitattava koko laitosta koskeviin tietoihin ja jaettava siitä tuotannosta aiheutuvat päästöt massaperusteisesti, jota EU-ympäristömerkki koskee.

4.5 Jätevesihuolto

Keramiikkatuotteiden tai poltetusta savesta valmistettujen tuotteiden tuotannossa syntyvät prosessijätevedet on käsiteltävä jollakin seuraavista tavoista:

— vaihtoehto 1: ne käsitellään laitoksessa kiintoaineen poistamiseksi, minkä jälkeen käsitelty jätevesi palautetaan tuotantoprosessiin osana järjestelmää, jossa nestemäisiä päästöjä ei synny lainkaan; tai

— vaihtoehto 2: ne käsitellään laitoksessa kiintoaineen poistamiseksi (tai jätetään käsittelemättä), minkä jälkeen jätevesi siirretään kolmannen osapuolen hoitamaan käsittelylaitokseen; tai

— vaihtoehto 3: ne käsitellään laitoksessa kiintoaineen poistamiseksi, minkä jälkeen jätevesi päästetään paikallisiin vesistöihin.

Tapauksissa, joissa sovelletaan vaihtoehtoja 2 tai 3, hakijan tai kolmannen osapuolen, joka hoitaa jäteveden käsittelylaitosta, on osoitettava, että seuraavia raja-arvoja, jotka koskevat paikallisiin vesistöihin päästettävää lopullista käsiteltyä jätevettä, noudatetaan:

Parametri Raja-arvo Testimenetelmät Kiintoaine 40 mg/l ISO 5667–17 Kadmium 0,015 mg/l ISO 8288 Lyijy 0,15 mg/l ISO 8288

Arviointi ja todentaminen: Hakijan on toimitettava vakuutus tämän arviointiperusteen noudattamisesta ja ilmoitettava vaihtoehto, jota tuotantolaitoksessa käytetään.

Jos prosessijäteveden kierrätystä varten on käytössä järjestelmä, jossa nestemäisiä päästöjä ei synny lainkaan, hakijan on annettava lyhyt kuvaus tästä järjestelmästä ja sen tärkeimmistä käyttöparametreista.

Jos käsitelty tai käsittelemätön jätevesi siirretään kolmannen osapuolen hoitamaan käsittelylaitokseen, laitoksen toiminnanharjoittajan on ilmoitettava lopullisessa käsitellyssä jätevedessä olevan kiintoaineen, kadmiumin ja lyijyn keskimääräiset pitoisuudet ja toimitettava testausselosteet, jotka perustuvat viikoittaiseen analyysiin poistetusta jätevedestä edellä määriteltyjen vakiotestimenetelmien tai vastaavien sisäisten laboratoriomenetelmien mukaisesti. Harvempi testaus voidaan sallia tapauksissa, joissa se on toimiluvan mukaista.

Jos prosessijätevesi käsitellään laitoksessa ja jätevesi päästetään paikalliseen vesistöön, hakijan on ilmoitettava lopullisessa käsitellyssä jätevedessä olevan kiintoaineen, kadmiumin ja lyijyn keskimääräiset pitoisuudet ja toimitettava testausselosteet, jotka perustuvat viikoittaiseen analyysiin poistetusta jätevedestä edellä määriteltyjen vakiotestimenetelmien tai vastaavien sisäisten laboratoriomenetelmien mukaisesti. Harvempi testaus voidaan sallia tapauksissa, joissa se on toimiluvan mukaista.

4.6 Prosessijätteen uudelleenkäyttö

Hakijan on laadittava inventaario keramiikan tai poltetun saven tuotantoprosessissa syntyvästä prosessijätteestä. Inventaariossa on eriteltävä tuotetun prosessijätteen (26) tyyppi ja määrä.

Prosessijäteinventaarion on katettava vähintään 12 kuukauden jakso ennen EU-ympäristömerkin myöntämispäivää, ja saman ajanjakson aikana on arvioitava tuotteen kokonaistuotanto sekä massan (kg tai t) että pinta-alan (m2) mukaan mitattuna.

Keramiikkatuotteen tai poltetusta savesta valmistetun tuotteen valmistuksessa syntyvästä prosessijätteestä vähintään 90 massaprosenttia on sisällytettävä laitoksen tuotantoprosessiin, siirrettävä keramiikan tai poltetun saven tuotantoprosesseihin tuotantolaitoksen ulkopuolelle tai käytettävä uudelleen muissa tuotantoprosesseissa.

Lisäksi annetaan enintään 10 pistettä sen mukaan, missä määrin prosessijätteen uudelleenkäyttöasetta saadaan nostettua kohti erinomaisten ympäristöominaisuuksien kynnysarvoa eli 100-prosenttista uudelleenkäyttöä (annetaan 0 pistettä, jos prosessijätteestä käytetään uudelleen 90 prosenttia, ja enimmäismäärä 10 pistettä, jos prosessijätteestä käytetään uudelleen 100 prosenttia).

Arviointi ja todentaminen: Hakijan on annettava vakuutus tähän arviointiperusteeseen liittyvien pakollisten vaatimusten noudattamisesta ja esitettävä sen tueksi keramiikan tai poltetun saven tuotantolaitoksen jäteinventaario vähintään 12 kuukauden ajalta ennen EU-ympäristömerkkilisenssin myöntämispäivää sekä laskelma tuotetun prosessiromun ja -lietteen kokonaismäärästä (kilogrammoina tai tonneina). Hakijan on sitouduttava pitämään inventaario ajan tasalla EU-ympäristömerkkilisenssin voimassaoloaikana.

Lisäksi on annettava tiedot siitä, mitä näille prosessijätteille lopulta tapahtuu, ja selitettävä, käytetäänkö ne uudelleen laitoksessa tai laitoksen ulkopuolella toisessa prosessissa vai lähetetäänkö ne kaatopaikalle. Jos ne käytetään uudelleen laitoksen ulkopuolella tai lähetetään kaatopaikalle, tästä on esitettävä kuljetustositteet.

Jos tuotantolinjaa tai tuotetta koskevia tietoja ei ole mahdollista toimittaa, hakijan on viitattava koko laitosta koskeviin tietoihin.

4.7 Lasitteet ja musteet

Jos keramiikkatuotteet tai poltetusta savesta valmistetut tuotteet lasitetaan tai koristellaan, lasitteen koostumuksen tai musteen on sisällettävä alle 0,10 painoprosenttia lyijyä ja alle 0,10 painoprosenttia kadmiumia.

Arviointi ja todentaminen: Hakijan on annettava vakuutus tähän arviointiperusteeseen liittyvän pakollisen vaatimuksen noudattamisesta ja esitettävä sen tueksi lasitteen tai musteen toimittajan asiaankuuluva vakuutus tai käyttöturvallisuustiedote.

5. HYDRAULISIIN SIDEAINEISIIN TAI VAIHTOEHTOISIIN SEMENTTEIHIN PERUSTUVIA BETONIELEMENTTEJÄ TAI PURISTETUSTA MAA-AINEKSESTA VALMISTETTUJA HARKKOJA KOSKEVAT PERUSTEET

Pisteytysjärjestelmä

EU-ympäristömerkki voidaan myöntää sekä markkinoille saatetulle hydrauliselle sideaineelle tai vaihtoehtoiselle sementille, jotka ovat välituotteita, että lopullisille koville päällystetuotteille, jotka on valmistettu sekoittamalla tällaisia sideaineita tai sementtiä kiviainekseen ja veteen, minkä jälkeen tehdään jatkokäsittely ja jälkihoito.

Jos hakija ei ole välituotteena olevan hydraulisen sideaineen tai vaihtoehtoisen sementin tuottaja eikä sideaine- tai sementtituotteelle ole myönnetty EU-ympäristömerkkiä, hakijan on ilmoitettava sideaine tai sementti, jota on käytetty EU-ympäristömerkin saaneen kovan päällystetuotteen valmistukseen, ja esitettävä sen tueksi toimituslaskut, jotka on päivätty enintään yksi vuosi ennen hakupäivää.

Tällöin hakijan on toimitettava kaikki asiaankuuluvat hydraulisen sideaineen tai vaihtoehtoisen sementin tuottajan vakuutukset, jotka osoittavat, että kaikki asiaan liittyvät EU-ympäristömerkkiä koskevat vaatimukset ja muut asiaankuuluvat valinnaiset vaatimukset, joista voi saada pisteitä, täyttyvät.

Jäljempänä olevassa taulukossa esitetään kunkin tapauksen pisteytysjärjestelmä ja tarvittavien pisteiden vähimmäismäärä.

Hydraulinen sideaine Vaihtoehtoinen sementti Sementtipohjaiset kovat päällystetuotteet Kalkkipohjaiset kovat päällystetuotteet 1.7 Hydraulisten sideaineiden tuotantolaitoksen ympäristöasioiden hallintajärjestelmä (valinnainen) 0, 3 tai 5 pistettä Ei sovelleta Ei sovelleta Ei sovelleta 1.7 Kovien päällysteiden tuotantolaitoksen ympäristöasioiden hallintajärjestelmä (valinnainen) Ei sovelleta Ei sovelleta 0, 3 tai 5 pistettä 0, 3 tai 5 pistettä 5.1 Klinkkerikerroin Enintään 15 pistettä Enintään 15 pistettä Enintään 15 pistettä Ei sovelleta 5.2 CO2-päästöt Enintään 20 pistettä Enintään 20 pistettä Enintään 20 pistettä Enintään 20 pistettä 5.3 Pöly-, NOx- ja SOx-päästöt ilmaan Enintään 15 pistettä Ei sovelleta tai enintään 15 pistettä Enintään 15 pistettä Enintään 15 pistettä 5.4 Raaka-aineiden talteenotto ja vastuullinen hankinta Ei sovelleta Ei sovelleta Enintään 25 pistettä Enintään 25 pistettä 5.5 Energiankulutus Ei sovelleta Ei sovelleta Enintään 20 pistettä Enintään 20 pistettä 5.6 Ympäristön kannalta innovatiiviset tuotemallit (valinnainen) Ei sovelleta Ei sovelleta Enintään 10 pistettä Enintään 15 pistettä Enimmäispisteet yhteensä 55 35 tai 50 110 100 EU-ympäristömerkkiin vaaditut vähimmäispisteet 27,5 17,5 tai 25 55 50

5.1 Klinkkerikerroin

Tätä arviointiperustetta ei sovelleta kalkkipohjaisiin hydraulisiin sideaineisiin.

Hydrauliset sementtisideaineet:

Hakijan tai hydraulisen sementtisideaineen toimittajan on ilmoitettava klinkkerikerroin tai vähintään asianmukainen standardin EN 197–1 mukainen merkintä (jota voidaan käyttää klinkkerikertoimen sijasta alla olevan taulukon mukaisesti).

Standardin EN 197–1 mukainen merkintä Oletettu klinkkerikerroin Standardin EN 197–1 mukainen merkintä Oletettu klinkkerikerroin CEM I 0,96 CEM II/A-L 0,83 CEM II/A-S 0,83 CEM II/B-L 0,68 CEM II/B-S 0,68 CEM II/A-LL 0,83 CEM II/A-D 0,88 CEM II/B-LL 0,68 CEM II/A-P 0,83 CEM II/A-M 0,80 CEM II/B-P 0,68 CEM II/B-M 0,68 CEM II/A-Q 0,83 CEM III/A 0,47 CEM II/B-Q 0,68 CEM III/B 0,25 CEM II/A-V 0,83 CEM III/C 0,09 CEM II/B-V 0,68 CEM IV/A 0,73 CEM II/A-W 0,83 CEM IV/B 0,52 CEM II/B-W 0,68 CEM V/A 0,72 CEM II/A-T 0,83 CEM V/B 0,57 CEM II/B-T 0,68

Hakijoille voidaan antaa enintään 15 pistettä sen mukaan, kuinka paljon hydraulisen sementtisideaineen klinkkerikerrointa saadaan pienennettyä kohti erinomaisten ympäristöominaisuuksien kynnysarvoa 0,60 (annetaan 0 pistettä, kun klinkkerikerroin on vähintään 0,90, ja enimmäismäärä on 15 pistettä, kun klinkkerikerroin on enintään 0,60).

Vaihtoehtoiset sementit:

Hakijoille voidaan antaa enintään 15 pistettä sen mukaan, kuinka paljon sementin klinkkerikerrointa saadaan pienennettyä kohti erinomaisten ympäristöominaisuuksien kynnysarvoa 0,00 (annetaan 0 pistettä, kun klinkkerikerroin on 0,30, ja enimmäismäärä 15 pistettä, kun klinkkerikerroin on 0,00).

Arviointi ja todentaminen: Hakijan on toimitettava ilmoitus hydraulisen sideaineen klinkkerikertoimesta tai asiaankuuluva standardin EN 197–1 mukainen taulukossa 1 esitetty sideaineen merkintä toimitettujen hydraulisten sideaineiden osalta.

Jos kovassa päällystetuotteessa (esim. kaksikerroksisissa sementtimosaiikkilaatoissa) käytetään useampaa kuin yhtä hydraulista sideainetta tai vaihtoehtoista sementtiä, hakijan on laskettava pisteet, joita sovellettaisiin kuhunkin hydrauliseen sideaineeseen tai vaihtoehtoiseen sementtiin ikään kuin se olisi ainoa käytetty, ja sen jälkeen laskettava painotettu keskiarvo kunkin hydraulisen sideaineen tai vaihtoehtoisen sementin suhteellisen lisäyksen perusteella.

5.2 CO2-päästöt

Portlandsementtiklinkkerin, kalkin tai vaihtoehtoisten sementtien tuotantoon liittyvät CO2-päästöt eivät saa ylittää jäljempänä olevassa taulukossa ilmoitettuja pakollisia raja-arvoja, kun ne lasketaan asiaankuuluvalla laskentamenetelmällä, joka on myös ilmoitettu jäljempänä olevassa taulukossa.

Tuotetyyppi Pakollinen raja-arvo Erinomaisten ympäristöominaisuuksien kynnysarvo Hiilidioksidin laskentamenetelmä Harmaa portlandsementtiklinkkeri 816 kg CO2 / tonni klinkkeriä 751 kg CO2 / tonni klinkkeriä Asetuksen (EU) 2019/331 tai asetuksen (EU) N:o 601/2012 mukaisesti soveltuvin osin Kalkki 1 028 kg CO2 / tonni kalkkia 775 kg CO2 / tonni kalkkia Valkoinen portlandsementtiklinkkeri 1 063 kg CO2 / tonni klinkkeriä 835 kg CO2 / tonni klinkkeriä Vaihtoehtoiset sementit 571 kg CO2 / tonni klinkkeriä 526 kg CO2 / tonni klinkkeriä Standardin ISO 14067 mukainen hiilijalanjälki elinkaarivaiheissa A1 – A3

Lisäksi annetaan enintään 20 pistettä sen mukaan, kuinka paljon CO2-päästöjä saadaan vähennettyä kohti edellä olevassa taulukossa ilmoitettua erinomaisten ympäristöominaisuuksien kynnysarvoa (esim. harmaa portlandsementtiklinkkeri: 0 pistettä, jos arvo on 816 kg CO2 / tonni klinkkeriä, ja enimmäismäärä 20 pistettä, jos arvo on 751 kg CO2 / tonni klinkkeriä).

Arviointi ja todentaminen: Hakijan on annettava vakuutus tähän arviointiperusteeseen liittyvän pakollisen vaatimuksen noudattamisesta ja esitettävä sen tueksi ilmoitus edellä olevassa taulukossa ilmoitetun asiaankuuluvan menetelmän mukaisesti lasketuista tietyistä CO2-päästöistä.

Euroopan parlamentin ja neuvoston direktiivin 2003/87/EY soveltamisalaan kuuluvista laitoksista peräisin olevien tuotteiden osalta tiettyjen päästöjen laskennan on perustuttava päästötasoon ja aktiivisuustasoihin maksutta jaettavia päästöoikeuksia koskevista säännöistä annetun delegoidun asetuksen (EU) 2019/331 6 artiklan mukaisesti vahvistetun seurantamenetelmäsuunnitelman mukaisesti.

Sellaisten laitosten tuotteiden osalta, jotka eivät kuulu direktiivin 2003/87/EY soveltamisalaan, tulokset on ilmoitettava asetuksessa (EU) N:o 601/2012 määritellyn asiaankuuluvan laskentamenetelmän mukaisesti.

Kaikissa tapauksissa CO2-päästöarvo on estimoitava niille tuotteille, joita EU-ympäristömerkkilisenssi koskee. Tapauksissa, joissa laitokset tuottavat useampaa kuin yhtä tuotetyyppiä, tietojen on perustuttava tosiasiallisiin tuotantolinjoihin ja prosesseihin, joita käytetään lisenssin saavan tuotteen valmistukseen, siinä määrin kuin se on käytännössä mahdollista. Jos päästöt johtuvat laitoksen prosesseista, jotka ovat yhteisiä useille tuotteille, päästöt on jaettava massaperusteisesti.

Jos käytetään vaihtoehtoista sementtiä, hakijan on toimitettava jäljennös hiilijalanjälkianalyysistä, jonka on oltava ISO 14067 -standardin mukainen ja akkreditoidun kolmannen osapuolen varmentama. Jalanjälkianalyysin on katettava kaikkien käytettyjen pääraaka-aineiden ja kaikkien kemiallisten aktivaattoreiden tuotanto elinkaarivaiheiden A1 – A3 osalta. Jos materiaalitoimittajilta ei ole saatavissa erityisiä tietoja, olisi käytettävä elinkaari-inventaariota koskevan tietokannan yleisiä päästökertoimia.

Jos kovassa päällystetuotteessa (esim. kaksikerroksisissa sementtimosaiikkilaatoissa) käytetään useampaa kuin yhtä hydraulista sideainetta tai vaihtoehtoista sementtiä, hakijan on laskettava pisteet, joita sovellettaisiin kuhunkin hydrauliseen sideaineeseen tai vaihtoehtoiseen sementtiin ikään kuin se olisi ainoa käytetty, ja laskettava sen jälkeen kokonaispisteiden painotettu keskiarvo kunkin hydraulisen sideaineen tai vaihtoehtoisen sementin suhteellisen lisäyksen perusteella.

5.3 Pöly-, NOx- ja SOx-päästöt ilmaan

Tätä arviointiperustetta sovelletaan hydraulisiin sideaineisiin mutta ei vaihtoehtoisiin sementteihin, jos klinkkerin massaosuus on niissä enintään 30 prosenttia.

Sementtiuunista tai kalkkiuunista peräisin olevat pöly-, NOx- ja SOx-päästöt ilmaan eivät saa ylittää seuraavassa taulukossa ilmoitettuja pakollisia raja-arvoja:

Parametri Pakollinen päästöraja Erinomaisten ympäristöominaisuuksien kynnysarvo Testimenetelmä Saatavilla olevat pisteet Pöly ≤ 34,5 grammaa klinkkeri- tai kalkkitonnia kohti ≤ 11,5 grammaa klinkkeri- tai kalkkitonnia kohti EN 13284 Enintään 5 NOx (NO2:na) ≤ 1 472 grammaa klinkkeri- tai kalkkitonnia kohti ≤ 920 grammaa klinkkeri- tai kalkkitonnia kohti EN 14791 Enintään 5 SOx (SO2:na) ≤ 460 grammaa klinkkeri- tai kalkkitonnia kohti ≤ 115 grammaa klinkkeri- tai kalkkitonnia kohti EN 14792 Enintään 5

Lisäksi annetaan enintään 15 pistettä sen mukaan, kuinka paljon tosiasiallisia pöly-, NOx- ja SOx-päästöjä (jotka ilmaistaan grammoina klinkkeri- tai kalkkitonnia kohti) saadaan vähennettyä kohti edellä olevassa taulukossa ilmoitettua erinomaisten ympäristöominaisuuksien kynnysarvoa (esim. 0 pistettä 34,5 grammasta pölypäästöjä klinkkeritonnia kohti, 5 pistettä 11,5 grammasta pölypäästöjä klinkkeritonnia kohti).

Arviointi ja todentaminen: Hakijan on annettava vakuutus tämän arviointiperusteen pakollisten vaatimusten noudattamisesta ja esitettävä sen tueksi laitoskohtaiset tiedot sementti- tai kalkkiuunista peräisin olevista päästöistä yksikkönä mg/Nm3 ja ilmaistuna vuotuisena keskiarvona, joka lasketaan päivittäisistä keskiarvoista. Laitoskohtaiset tiedot on täytynyt tuottaa jatkuvan seurannan avulla asiaankuuluvien EN- tai ISO-standardien mukaisesti.

Jotta pakokaasun seurantatulokset voidaan muuntaa yksiköstä mg / Nm3 (O2-pitoisuuden olleessa 10 prosenttia) yksiköksi g / t klinkkeriä, ne on kerrottava uunin kaasun ominaisvirtausmäärällä (Nm3 / t klinkkeriä). Sementtiuunien kaasun ominaisvirtausmäärät vaihtelevat tyypillisesti välillä 1 700 – 2 500 Nm3 / t klinkkeriä. Sementin tuottajan on selkeästi ilmoitettava ilman ominaisvirtausnopeus pöly-, NOx- ja SOx-päästöjen laskennassa. Yksi Nm3 viittaa yhteen kuutiometriin kuivaa kaasua vakio-oloissa (273 K ja 101,3 kPa).

Jotta pakokaasun seurantatulokset voidaan muuntaa yksiköstä mg / Nm3 (O2-pitoisuuden ollessa 11 prosenttia) yksiköksi g / t kalkkia, ne on kerrottava uunin kaasun ominaisvirtausmäärällä (Nm3 / t kalkkia). Kalkkiuunien kaasun ominaisvirtausmäärät voivat yleensä vaihdella välillä 3 000 – 5 000 Nm3 / t kalkkia käytetyn uunityypin mukaan. Kalkin tuottajan on selkeästi ilmoitettava ilman ominaisvirtausnopeus pöly-, NOx- ja SOx-päästöjen laskennassa. Yksi Nm3 viittaa yhteen kuutiometriin kuivaa kaasua vakio-oloissa (273 K ja 101,3 kPa).

Jatkuvien tuotantojaksojen osalta tietojen olisi oltava edustavia 12 kuukauden ajalta ennen EU-ympäristömerkkilisenssin myöntämispäivää. Lyhyempien tuotantojaksojen osalta on ilmoitettava tosiasialliset tuotantokaudet, ja laitosta koskevien tietojen on edustettava vähintään 80:tä prosenttia tuotantojaksosta.

Jos tuotantolinjaa tai tuotetta koskevia tietoja ei ole mahdollista toimittaa, hakijan on viitattava koko laitosta koskeviin tietoihin.

Jos EU-ympäristömerkin saaneiden sertifioitujen kovien päällystetuotteiden (esim. kaksikerroksisten sementtimosaiikkilaattojen) tuotannossa käytetään useampaa kuin yhtä hydraulista sideainetta, hakijan on laskettava pisteet, joita sovellettaisiin kuhunkin hydrauliseen sideaineeseen ikään kuin se olisi ainoa käytetty, ja laskettava sen jälkeen kokonaispisteiden painotettu keskiarvo kunkin EU-ympäristömerkin saaneen kovan päällystetuotteen tuotantolinjaan kuuluvan hydraulisen sideaineen suhteellisen käytön perusteella.

5.4 Raaka-aineiden talteenotto ja vastuullinen hankinta

Hakijan on arvioitava ja dokumentoitava ensiömateriaalin, eri tuotantoprosesseissa syntyvistä jätteistä saatavan kierrätysmateriaalin ja eri tuotantoprosesseissa syntyvistä sivutuotteista saatavan uusiomateriaalin alueellinen saatavuus. Dokumentoitujen materiaalilähteiden likimääräiset kuljetusetäisyydet on ilmoitettava.

Hakijalla on oltava palautettujen tai hylättyjen betonierien osalta käytössä menettelyt, joissa kaikki palautettu/hylätty materiaali joko

— kierrätetään suoraan uusiin betonieriin, jotka valetaan ennen palautetun/hylätyn betonin kovettumista; tai

— kierrätetään kiviaineksena uusissa erissä palautetun/hylätyn betonin kovettumisen jälkeen; tai

— kierrätetään muualla kuin laitoksessa joko ennen kovettumista tai sen jälkeen kolmannen osapuolen kanssa tehdyn sopimuksen mukaisesti.

Lisäksi raaka-aineiden hankinnasta voidaan antaa yhteensä enintään 25 pistettä seuraavasti:

Sementtipohjaiset tuotteet Kalkkipohjaiset tai vaihtoehtoiseen sementtiin pohjautuvat tuotteet Kierrätys- tai uusiomateriaalin osuus enintään 30 % Enintään 20 pistettä Enintään 25 pistettä Vastuullisesti hankitun neitseellisen kiviaineksen osuus enintään 100 % Enintään 5 pistettä Enintään 5 pistettä Vastuullisesti hankittu sementti 5 pistettä Ei sovelleta

Arviointi ja todentaminen: Hakijan on annettava vakuutus tähän arviointiperusteeseen liittyvän pakollisen vaatimuksen noudattamisesta ja esitettävä sen tueksi asiakirjat, joissa esitetään ensiö-, kierrätys- ja uusiomateriaalien mahdollisten lähteiden kuljetusetäisyydet. Vaihtoehtoisesti tämän arviointiperusteen pakollisten näkökohtien noudattaminen voidaan osoittaa Concrete Sustainability Councilin (CSC) betonintuottajalle CSC:n teknisen käsikirjan version 2.0 mukaisesti myöntämällä hopea-, kulta- tai platinasertifikaatilla.

Kierrätys- tai uusiomateriaalien katsotaan lisäävän kierrätys-/uusiomateriaalin osuutta vain, jos ne saadaan lähteistä, jotka ovat enintään 2,5 kertaa kauempana betonielementtien tuotantolaitoksesta kuin tärkeimmät käytetyt ensiömateriaalit (esim. karkea ja hieno kiviaines ja täydentävät sementtimateriaalit). Betonielementtien pölyä ja hylättyjä kappaleita, joita käytetään uusien tuotteiden valmistamiseen, ei katsota kierrätysmateriaaliksi, jos ne palaavat samaan prosessiin, josta ne ovat peräisin.

Vastuullisesti hankittujen materiaalien on oltava Concrete Sustainability Councilin tai vastaavan kolmannen osapuolen sertifiointijärjestelmällä sellaisiksi sertifioituja.

Kierrätys-/uusiomateriaaleista ja vastuullisesti hankituista materiaaleista on esitettävä kuukausittainen laskelma 12 tuotantokuukauden ajalta ennen EU-ympäristömerkkilisenssin myöntämispäivää. Hakijan on sitouduttava pitämään tällainen inventaario ajan tasalla EU-ympäristömerkkilisenssin voimassaoloaikana. Laskelmassa on esitettävä tulevien kierrätys-/uusiomateriaalien ja vastuullisesti hankittujen materiaalien määrät (jotka on todistettava lähetysluetteloilla ja laskuilla) ja lähtevien kierrätys-/uusiomateriaalien ja vastuullisesti hankittujen materiaalien määrät kaikessa myytyjen tai myyntivalmiiden betonielementtien tuotannossa, jonka väitetään sisältävän kierrätys-/uusiomateriaalia tai vastuullisesti hankittua materiaalia (todistettava tuotemäärillä ja prosenttitiedoilla).

Koska betonielementtejä valmistetaan erinä, kierrätys-/uusiomateriaalien osuutta koskevien väitteiden ja vastuullisesti hankitun hydraulisen sideaineen, vaihtoehtoisen sementin tai kiviainesten käyttöä koskevien väitteiden on perustuttava erätasolla käytettyjen seosten koostumuksiin. Kierrätysmateriaalien / uusiom